Downloaded from YTS.MX
Official YIFY movies site: YTS.MX
งานตามเดิมก็คือ…
ปีนี้ครบรอบ 30 ปีคดีฆาตกรรมแมนสัน ทอม
เราอยากให้คุณเขียนบทความถึงเรื่องนี้
โจทย์ของงานคลุมเครือมากๆ
นี่คือเรื่องจริงเรื่องหนึ่งที่น่ากลัวที่สุด
เกี่ยวกับสาวสวย ท้องแปดเดือนครึ่ง ที่ถูกแทงจนตาย
(ภรรยาที่รักของโรมัน)
ขณะที่เธอร้องขอชีวิตลูก
ช่วงลมหายใจสุดท้าย เธอร้องหาแม่
(แทงดับสยอง)
แถมยังมีเหตุการณ์ของผู้ตายคนอื่นในคืนนั้น
และคืนต่อมาด้วย
(แทงไม่ยั้ง)
เป็นฆาตกรรมที่โหดเหี้ยม
สังหารหมู่เลยล่ะ
(แผลถูกแทง หลังเสียชีวิต)
(ส้อมแกะสลักเสียบเข้าท้อง)
ปริศนาใหญ่ที่สุดข้อหนึ่งในคดีนี้
คือแมนสันควบคุมผู้ติดตามยังไง
ถึงขั้นสั่งให้พวกเธอออกไปฆ่าคนได้
โดยไม่สำนึก ไม่ลังเล ฆ่าคนที่ไม่เคยรู้จัก
คุณคิดว่าตัวเองทำไม่ได้เหรอ
ไม่ได้ คุณล่ะ
(เดอะแมนจูเรียนแคนดิเดต)
ยิงบ็อบบี้ เรย์ กลางแสกหน้าเลย
ครับท่าน
งั้นก็เป็นปริศนาสิ
ปริศนา ใช่ครับ
(CHAOS: ฆาตกรรมครอบครัวแมนสัน)
ฉันเป็นมนุษย์จักรกล
ฉันเป็นมนุษย์จักรกล ฉันทุ่มเททั้งตัวตน
เพราะฉันมีครอบครัว
(เพลงประกอบ)
(อแวร์เนสเรคอร์ด ชาร์ลส์ แมนสัน)
ฉันเป็นเด็กชายจักรกล
(3. เมคานิคัลแมน)
ฉันเป็นของเล่นมารดา
ได้ไปเล่นหลังบ้านในบางครา
ฉันเป็นเด็กชายจักรกล
อะไรคือแรงดึงดูดสำหรับคุณ
ดนตรี การเคลื่อนไหว
การสร้าง…
ความสนใจ
ความจริง
ผมรู้เองน่ะ
เวลาเรารู้ มันจะรู้ได้เอง
ในฐานะหนึ่งในอัยการคดีชาร์ลส์ แมนสัน
ทำไมคุณถึงคิดว่าคดีนี้ไม่มีวันตาย
ทำไมคนถึงยังหมกมุ่นกับคดีนี้มากๆ
(สตีเฟน เคย์ อัยการ)
บางครั้งคนในสหรัฐก็ชอบความกลัว
คนชอบหนังสยองขวัญ
ตอนที่นิตยสาร "ไลฟ์" เอาชาร์ลส์ แมนสันขึ้นปก
เขาเป็นสเวนกาลีในชีวิตจริง
การที่เขาทำให้คนอื่นทำตามคำสั่ง
(ลัทธิแห่งรักและก่อการร้าย)
ฆ่าคนบริสุทธิ์ ก่อสงครามเชื้อชาติได้
มันจะมีแรงจูงใจพื้นฐานอะไรมากไปกว่านี้อีก
(วันที่ 9 สิงหาคม ปี 1969)
ถ่ายอยู่หรือเปล่า
- ถ่ายอยู่ - เริ่มเลย
เวลา 8:30 น.เช้าวันนี้ ลูกจ้างคนหนึ่ง มาทำงานที่บ้านเลขที่ 10050 เซียโล
แล้วพบศพหลายศพในบ้าน
จากนั้นจึงแจ้งตำรวจทันที
ระบุตัวผู้ตายเบื้องต้นได้ดังนี้
(ดาราหนัง ชารอน เทต)
ชารอน โพลันสกี้
เจย์ ซีบริง
(เจย์ ซีบริง, 35 ช่างทำผมชาย)
อบิเกล โฟลเจอร์
(อบิเกล โฟลเจอร์ ทายาทธุรกิจกาแฟโฟลเจอร์)
วอยเชค ฟรายคาวสกี้
(วอยเชค ฟรายคาวสกี้, 32)
และชายไม่ทราบชื่ออีกหนึ่งราย
(สตีเวน แพเรนต์, 18)
มีอะไรขีดเขียนด้วยเลือด อยู่ที่ประตูหน้าบ้านไหมครับ
ผมตอบคำถามนั้นไม่ได้ครับ
พบศพที่ใดบ้างครับ ทุกศพอยู่ในห้องเดียวกันเหรอ
(ที่เกิดเหตุ)
ไม่ครับ มีสองศพที่พบในบ้าน
หนึ่งศพในรถ
กับอีกสองศพที่สนามหญ้าหน้าบ้าน
มีศพที่ถูกคลุมหัว แล้วใช้เชือกรัดคอไหมครับ
มีบางเรื่องที่ผมยังบอกข้อมูลละเอียดตอนนี้ไม่ได้
(ตำรวจชี้ฆ่าสังเวย "พิธีกรรม")
คดีนี้ซับซ้อนกว่าคดีอื่นเหรอครับ ถึงยังให้ความเห็นไม่ได้
แล้วมันมีกี่คดี มีกี่ครั้งที่คุณเจอห้าศพ
ถูกฆาตกรรมพร้อมกัน
ตำรวจลอสแอนเจลิส ยังไม่ให้ข้อมูลมากนัก ณ เวลานี้
เกี่ยวกับความคืบหน้า ในการไขคดีฆาตกรรมดาราสาว ชารอน เทต
พร้อมกับอีกสี่ศพ
ศพถูกเคลื่อนย้ายจากบ้านของนางสาวเทตกับสามี
ผู้กำกับภาพยนตร์ โรมัน โพลันสกี้
โดยมีการคลุมศพอย่างมิดชิด ซึ่งคดียังเป็นปริศนา
(แวลลีย์ออฟเดอะดอลส์)
นางสาวเทตที่แสดงนำ ใน "แวลลีย์ออฟเดอะดอลส์"
ท้องแปดเดือน และถูกพบศพในชุดนอนบิกินี่
โดยเชือกที่รัดคอเธอผูกไว้กับศพชายอีกคน
(ดาราสาว ทายาทธุรกิจสาวดับ ห้าศพนองเลือดสยอง)
เมื่อตำรวจมาถึง ก็พบว่าสายโทรศัพท์และไฟฟ้าถูกตัด
ทุกศพเสียชีวิตมาแล้วประมาณ 12 ชั่วโมง
เจ้าหน้าที่นายหนึ่ง บรรยายคดีฆาตกรรมนี้ไว้ว่า
"ตลอดหลายปีของผม ผมไม่เคยเจออะไรแบบนี้มาก่อน"
แม้ตำรวจจะยอมรับ ว่ายังไม่พบผู้ต้องสงสัยในคดีสังหารหมู่เบลแอร์
แต่ก็ยังมีอีกสองศพ ห่างออกไป 24 กิโลเมตร
ที่เขตซิลเวอร์เลกในลอสแอนเจลิส
เจ้าของห้าง ลีโน่ ลาเบียงกา กับภรรยา โรสแมรี่
ถูกพบศพโดยลูกๆ พวกเขาถูกแทง สภาพศพยับเยิน
(โรสแมรี่ ลาเบียงกา)
(ลีโน่ ลาเบียงกา, 44)
มีความคล้ายคลึงกัน ระหว่างคดีนี้กับคดีฆาตกรรมเบลแอร์
คำว่า "สงคราม" ถูกสลักไว้ที่อกของลาเบียงกา
และมีการเขียนว่า "พวกหมูไปตายซะ"
โดยใช้เลือดของผู้ตาย
คำว่า "หมู" ก็ถูกเขียนด้วยเลือด ที่ประตูบ้านเบลแอร์
ซึ่งดาราสาว ชารอน เทต และอีกสี่ศพถูกฆาตกรรม
(หมู)
ตำรวจกล่าวว่าถึงแม้จะมีความคล้าย แต่ก็ยังไม่เชื่อว่าสองคดีนี้เกี่ยวโยงกัน
(ฆ่าโหดสองสามีภรรยา สภาพศพคล้ายคดีบ้านเทต)
(บทที่หนึ่ง)
(ปล่อยตัว)
คุณจะทุ่มเทไปทั้งชาติเหมือนที่ผมทำ
หรือจะไล่ตามสืบคดีนี้แค่ไหนก็ตามแต่
มันอยู่ตรงหน้า เหมือนแคร์รอตเสียบไม้อยู่หน้าผม
แล้วผมก็ใกล้ถึงแล้ว แต่มันก็ไม่ถึงสักที
(ทอม โอนีล นักเขียน)
บอกตรงๆ ผมก็ยังไม่รู้ว่าเกิดอะไรขึ้น
แต่ผมรู้ว่าสิ่งที่เราทราบมาไม่ใช่เรื่องที่เกิดขึ้น
ผมไม่ได้อ้างมั่วๆ นะ
นี่คือสิ่งที่อธิบายยากที่สุด ถ้าไม่เล่าเบื้องหลังก่อน
เพราะผมจะพูดเหมือนคนบ้าถ้าผมบอกว่า
"มีนักวิจัยวิทยาศาสตร์
ที่ทำงานอย่างลับๆ ให้กับรัฐบาล
(ดร. หลุยส์ "จอลลี่" เวสต์)
ซึ่งพยายามทำสิ่งที่แมนสันทำกับผู้หญิง
สร้างคนที่ฆ่าคนอื่นได้ตามคำสั่ง โดยไม่สำนึกเสียใจอะไรเลย
แล้วก็จำไม่ได้ว่าทำยังไงหรือทำไปทำไม"
นักวิจัยพวกนี้ได้พบเขาในช่วงเวลาสำคัญ
ที่เขากำลังกลายเป็นชาร์ลส์ แมนสัน
กูรู หัวหน้าลัทธิผู้มีทาสที่เชื่อฟัง ทำได้ทุกอย่างที่เขาสั่ง
จงมอบวิญญาณชั่วร้ายของคุณ ให้กับตัวคุณเอง
จงลืมตา แล้วเป็นสิ่งนั้น อย่าแค่เหมือนจะเป็น
ผมขอแฟ้มปล่อยตัวของเขาจากกรมราชทัณฑ์
แมนสันได้ปล่อยตัวออกจากเทอร์มินัลไอแลนด์ สองปีก่อนเกิดฆาตกรรมบ้านเทต
(ชาร์ลส์ เอ็ม. แมนสัน)
เขาขอร้องว่าอย่าปล่อยเขา เขาบอกว่า "ที่นี่บ้านผม ผมอยากอยู่ที่นี่"
เรือนจำไม่ยอม เขาถูกทำทัณฑ์บน ปล่อยตัวไปอยู่ลอสแอนเจลิส
แต่เขาก็ฝ่าฝืนทัณฑ์บนทันที
เขาไปเขตเหนือ ซานฟรานซิสโก โผล่ไปที่นั่น
โดยไม่ได้รับอนุญาต
เจ้าหน้าที่ก็อึ้งไปเลย เขาคิดว่าตัวเองเป็นใคร
เขาติดคุกมาตั้งเจ็ดแปดปี
(แมนสัน, ชาร์ลส์ เอ็ม.)
(ชายคนนี้ได้โทรศัพท์)
(แจ้งสำนักงานคุมประพฤติกลางซานฟรานซิสโก)
(และตอนนี้อยู่ในเขต…)
(เมืองเบิร์กลีย์)
(โดยไม่มีเอกสารทัณฑ์บน)
(เป็นบุคคลที่…)
(ไร้ความรับผิดชอบ)
(อย่างสิ้นเชิง)
เกือบทั้งปี 1967 เขาอยู่ที่ซานฟรานซิสโก
ในช่วงคึกคักที่สุดของซัมเมอร์ออฟเลิฟ
ในเขตเฮต-แอชเบอรี ใจกลางแดนฮิปปี้
คาดการณ์ว่าเยาวชน 100,000 คน จะหลั่งไหลกันเข้ามาในฤดูร้อนนี้
ทุกคนต่างอยากลองวิถีชีวิตฮิปปี้
(ฮิปปี้คาดการณ์เยาวชนนับแสน ไป "แฮชเบอร์รี" ช่วง "ซัมเมอร์ออฟเลิฟ")
อยู่ดีๆ กลุ่มของเขาก็ขยายขึ้น
พวกเขาได้ชื่อว่าชาร์ลีกับสาวๆ
ภายในสิ้นปีนั้น เขามีผู้หญิงหกเจ็ดคน
ที่เดินตามเขาบนถนนในเมืองเฮต
โดยไม่พูดอะไรสักคำ เว้นแต่เขาจะพูดด้วย
พวกเธออยู่ใต้อำนาจเขาโดยสมบูรณ์
เขาสั่งพวกเธอได้ แล้วเขาก็นอนกับพวกเธอทุกคน
คือเป็นเมียเขาเลย
ผมเล่นดนตรี
ผมออกจากคุกมา แล้วเด็กพวกนี้ก็มาหาผม
ครับ
พวกเธอบอกว่า "เสียงคุณคือเสียงพระเจ้า"
ผมบอกว่า "คนแบบผมมีอีกทั้งเรือนจำ"
ผมมันธรรมดา ผมเป็นแค่ผู้ส่งสาร
ผมเป็นพยาน แค่นั้น
ผมเป็นแค่ไอ้กระจอกที่ออกมาจากเรือนจำ
แต่พวกเธอเห็นบางอย่างในตัวผม ที่ตัวผมเองไม่เห็น
พวกเธอเห็นอะไร
พวกเธอเห็นผู้ชายที่ดี
ผมไม่ใช่ผู้ชายที่ดีเลย แต่พวกเธอมองแบบนั้น
ผมเลยบอกว่า "ไหนๆ พวกเธอก็เห็นผู้ชายที่ดี
ผมก็จะสะท้อนภาพผู้ชายที่ดีให้ ผมจะเป็นผู้ชายที่ดีให้พวกเธอ"
ผมดูแลทุกคนนะ ผมให้ที่อยู่พวกเธอ
แล้วผมก็คอยกีดกันพวกเธอ จากผู้ชายที่ไม่ดีคนอื่นๆ
เพราะผมชอบเด็กพวกนี้ ผมเข้าใจเด็กพวกนี้ได้
เพราะพวกเธอไม่มีใคร เหมือนที่ผมก็ไม่มีใคร
(ซานฟรานเมินคำขอช่วยเหลือฮิปปี้)
คลินิกการแพทย์ฟรีเฮต-แอชเบอรี เปิดทำการเมื่อเดือนมิถุนายน 1967
(คลินิกการแพทย์เฮต-แอชเบอรี)
แมนสันกลายเป็นคนดังที่คลินิกนั้น
เขาพาสาวๆ ไปที่นั่นเพื่อไปรักษาโรค
เพราะพวกเธอเป็นกามโรคกันเพียบ
แล้วก็ตั้งท้อง
ทุกคนที่คลินิกตกตะลึงกับกลุ่มแมนสัน
ทุกคนมีเรื่องมาเล่า
เขาเป็นคนที่โดดเด่นมาก
ตอนนั้นเขาออกจากคุกมาได้ประมาณหนึ่งปีแล้ว
(ธุรการ)
เขามีรถโรงเรียน คันใหญ่สีดำ
เขามีผู้หญิงอยู่ด้วยอย่างน้อยนับสิบคน
มีผู้ชายอีกจำนวนหนึ่ง
เขาดึงดูดผู้คนได้เก่ง
เขาเป็นคนที่เสน่ห์แรงมาก
บางคนคงใช้คำว่าแม่เหล็กเลย
บางคนก็บอกว่าพวกนี้ถูกสะกดจิต
ตอนสัมภาษณ์หมอที่ทำงาน ในคลินิกนั้นครั้งแรกๆ
เขาบอกว่า "รู้จักจอลลี่ เวสต์" ไหม
(หลุยส์ เจ. เวสต์)
เขาเป็นผู้เชี่ยวชาญชื่อดัง ด้านการสะกดจิตและล้างสมอง
เขาเป็นนักวิทยาศาสตร์ ที่ใช้คลินิกการแพทย์ฟรีเฮต-แอชเบอรี
หาผู้เข้าร่วมทดลองการวิจัยแอลเอสดีในเยาวชน
จอลลี่เรียกที่นั่นว่าห้องทดลองในคราบที่พักฮิปปี้
เขาให้นักศึกษาปริญญาโทหกเจ็ดคน ไว้ผมยาว แต่งตัวเป็นฮิปปี้
ใช้เวลาทั้งฤดูร้อนนั้น ล่อลวงเยาวชนเข้ามาเพื่อทำการวิจัยศึกษา
(หมอ "แบบแผน")
นั่นคือโปรเจกต์ของเขา แล้วเขาก็เขียนงานวิจัยเรื่องนี้หลายฉบับ
แล้วก็บรรยายสอนเรื่องนี้
(ยาจะนำมาสู่หายนะ)
ตอนที่ผมได้รู้ว่ามีเด็กหนีออกจากบ้าน มาที่เฮต-แอชเบอรีเยอะแค่ไหน
และทัศนคติที่ปลูกฝังกันที่นั่น
แพร่ไปสู่เขตอื่นๆ ในประเทศเร็วแค่ไหน
ผมก็ตัดสินใจได้ว่าวิธีเดียวที่จะอธิบายได้จริงๆ
ว่าเกิดอะไรขึ้นในเฮต-แอชเบอรี ก็คือการไปอยู่ที่นั่นด้วยตัวเอง
ตอนนี้ผมมีที่พักในเฮต-แอชเบอรี
ซึ่งก็มีทีมเข้าพักตลอดช่วงฤดูร้อน
วันนี้ผมยังบอกเรื่องกลุ่มของเรา หรือผลการวิจัยไม่ได้
ผมบอกได้แค่ว่าเราได้เรียนรู้เยอะมาก
ผมเจอเรื่องของเวสต์ หลังผมเริ่มค้นคว้าได้เกินปีแล้ว
ตอนนั้นผมเริ่มสงสัยว่าอาจจะเป็นไปได้
ที่เอ็มเคอัลตรามีส่วนเกี่ยวข้องในคดีนี้
พอผมรู้ว่าเขาได้ไปที่ คลินิกการแพทย์ฟรีเฮต-แอชเบอรี
ได้ทำงานกับคนที่เคยพบแมนสัน
ในช่วงที่แมนสันกลายเป็น สิ่งที่ซีไอเอพยายามจะสร้าง
นักฆ่าตั้งโปรแกรม
โครงการลับสุดยอด เอ็มเคอัลตรา
ดำเนินการโดยซีไอเอตั้งแต่ปี 1953-1964
ได้กลายเป็นหนึ่งในหน้าประวัติศาสตร์ ที่แปลกประหลาดที่สุดของซีไอเอ
โครงการ 20 ปี 15 ล้านดอลลาร์ เพื่อการสะกดจิตซึ่งมีการทดลอง
ในมหาวิทยาลัยและศูนย์วิจัยชั้นเลิศทั่วสหรัฐฯ
ซึ่งบางแห่งไม่รู้เลยว่า พวกเขากำลังทำงานให้กับซีไอเอ
(แฉซีไอเอทำการทดลอง ด้วยยาแอลเอสดี)
ฝ่ายสืบสวนพบว่า ซีไอเอได้ทำการทดลองยาแอลเอสดี
กับมนุษย์โดยที่เจ้าตัวไม่ทราบ
ชายคนหนึ่งที่ได้รับยาได้ฆ่าตัวตาย
คณะกรรมการไม่สามารถ สืบรายละเอียดของโครงการได้ครบถ้วน
เพราะบันทึกของโครงการถูกทำลาย ไปเมื่อปี 1973 เพื่อหลีกเลี่ยงความอับอาย
นี่คือเอกสารที่แสดงว่าจอลลี่ทำงานให้ซีไอเอ
อยู่ประมาณ 15 ปี แล้วก็โกหก
(เคมโรฟิล แอสโซซิเอตส์)
ซึ่งไม่ได้บรรยายแค่วิธีทำการทดลอง
แต่บรรยายวิธีปกปิดด้วย
(ในโครงการวิจัยการสะกดจิต)
มีการบรรยายการทดลองที่น่ากลัว
(สามารถเค้นข้อมูล)
(จากผู้ทดลองได้โดยไม่ยินยอม)
(ปลูกฝังข้อมูลเท็จ)
(สร้างภาวะผิดปกติทางจิต โดยเฉพาะเจาะจงได้)
จอลลี่ย้ำเสมอจนวันตาย ว่าเขาไม่เคยทำอะไรพวกนี้
เขาโมโหมากเวลามีคนกล่าวหาเขา
(หลุยส์ เจ. เวสต์)
คุณคิดว่าการสะกดจิตทำยังไง
ในคลินิกเฮต-แอชเบอรี
ผมไม่อยากพูดว่าผมรู้ว่ามันเกิดขึ้นในคลินิกนั้น
ผมพูดได้แค่ว่านั่นไม่ใช่แค่ที่ที่แมนสัน
ไปหาหมอเพื่อรับการรักษา
แต่เมื่อโรเจอร์ สมิธ เจ้าหน้าที่คุมประพฤติเขาไปเปิดออฟฟิศที่นั่น
เขาเป็นคนสั่งให้แมนสันไปคลินิกนั้น เพื่อพิจารณาทัณฑ์บนสัปดาห์ละครั้ง
ตลอดหนึ่งปีที่เขาเป็น เจ้าหน้าที่คุมประพฤติให้แมนสัน
แมนสันถูกจับหกครั้ง ทุกครั้งที่เขาโดนจับ
แทนที่จะเพิกถอนทัณฑ์บน
สมิธก็จะเขียนจดหมายบอกว่า
เขามีความประพฤติดี เขาชีวิตดี สบายดี
(ชาร์ลส์ เอ็ม. แมนสัน)
(นายแมนสันมีพัฒนาการยอดเยี่ยม)
(ระหว่างการคุมประพฤติตามทัณฑ์บน)
(ความจริงแล้ว)
(ชีวิตส่วนตัวเขาดูดีขึ้นมากกว่าที่เคย)
(ในรอบนานมาก)
(ขอแสดงความนับถือ)
คุณได้สัมภาษณ์โรเจอร์ สมิธไหม
ครับ ผมก็สัมภาษณ์เกือบทุกคน
(โรเจอร์ สมิธ เจ้าหน้าที่คุมประพฤติ)
ผมได้เจอชาร์ลีที่เบิร์กลีย์
พูดง่ายๆ คือช่วงที่เขาอยู่เบย์เอเรีย เขามาที่ออฟฟิศผมทุกสัปดาห์
ผมเจอเขาบ่อยมาก
เพราะเขามากับผู้หญิง
เขาแปลกมากๆ เขาเป็นฮิปปี้
เขาเป็นจอมชักใยก็จริง
แต่เขาเป็นภัยร้ายแรงหรือเปล่า
ผมมองไม่เห็นอย่างนั้น
ผมจำได้ว่าอยากให้เขาไปหาอะไรสักอย่าง
เขาเป็นนักแต่งเพลง
สำหรับผมแล้ว สิ่งเดียวที่เขาทำได้คือเล่นดนตรี
(ฮอลลีวูดแอนด์ไวน์)
มีครั้งหนึ่ง ผมเคยยื่นคำร้อง
ให้ย้ายเขตกำกับดูแลอย่างเป็นทางการ
ย้ายไปแอลเอเหรอ
ผมไม่รู้ว่ามีเจ้าหน้าที่ทัณฑ์บน รับคดีเขาที่แอลเอหรือเปล่า
(บทที่สอง)
(ดนตรี)
โกลบอลเทลลิงก์ คุณได้รับโทรศัพท์จาก…
บ็อบบี้
นักโทษที่ศูนย์การแพทย์แคลิฟอร์เนีย แวคาวิลล์ แคลิฟอร์เนีย
สายนี้และหมายเลขของคุณ จะถูกตรวจสอบและบันทึก
(บ็อบบี้ โบโซเลล์)
อยากรู้เหรอว่าผมเจอชาร์ลียังไง
ใช่ครับ
ก็ไม่ค่อยมีเรื่องให้เล่าหรอก ผมเล่นดนตรีกับชาร์ลี
พยายามพาเขาไปเซ็นสัญญาค่ายเพลง
ด้วยการช่วยเขาอัดเพลงเดโมคุณภาพดีๆ
ผมอยู่ในวงการดนตรีที่ลอสแอนเจลิส
ผมเป็นเพื่อนกับเดนนิส วิลสัน วงเดอะบีชบอยส์
ชาร์ลีมีพรสวรรค์
คนคิดว่าเขาน่าจะ…
เผยแพร่เพลงออกสู่โลกได้
- ลองดูซิ - อยากเล่นอะไรก็เล่นเลย
ได้ครับ
หายใจเข้าลึกๆ
จะเริ่มแล้วบอก เราจะได้เปิดเครื่อง
- โอเค - เปิดเครื่องแล้วเล่นเลยไม่ได้เหรอ
(พบปะวงการดนตรี)
เกร็ก เจคอบสัน, เดนนิส วิลสัน แล้วก็ผม
สนใจหาที่อยู่ให้ชาร์ลีเป็นหลักเป็นแหล่ง
ให้เขามาที่ห้องอัด มาแต่ตัวกับกีตาร์
มาเล่นเพลง ร้องเพลงของเขา
เผื่อจะได้แผ่นเสียงดีๆ เอาไปใช้เป็นเดโม
มีเวลาให้ใช้ชีวิต
เวลาผ่านไปไวเหลือเกิน
คิดว่าเธอกำลังมีความรัก คนดี เธอมีแต่เสียน้ำตา
รู้สึกไหม ความรู้สึกนั้นมันจริงหรือเปล่า
ดูเกมของเธอไว้
(ไลเน็ตต์ "สควีกกี้" ฟรอมมี สมาชิกครอบครัวแมนสัน)
ดูเกมของเธอไว้
(แซนดร้า กู๊ด)
ภาพเพ้อฝันบ้าบอ ชีวิตในความสับสน
(แคทเธอรีน "ยิปซี" แชร์ สมาชิกครอบครัวแมนสัน)
ความท้อแท้และเคลือบแคลง
ไม่มีเกมนี้เธอจะอยู่ได้ไหม
เกมที่น่าเศร้า
เดนนิส มือกลองเดอะบีชบอยส์ เช่ากระท่อมล่าสัตว์ไว้
ถ้าคุณจะทำกระท่อมไม้ ให้เป็นคฤหาสน์ มันก็คือที่นี่แหละ
(เกร็ก เจคอบสัน แมวมอง)
เดนนิสขับรถ มีผู้หญิงสองคนโบกรถ
แน่นอน เดนนิสก็เหยียบเบรก พวกเธอก็ขึ้นรถมา
เดนนิสขับรถพาสาวๆ ไปที่ทางเข้ากว้างหน้ากระท่อมไม้เก่าๆ
ทั้งสองคนเป็นผู้หญิงของชาร์ลี
ตลอดไปคือตลอดไปนิรันดร์ ตราบใดที่หนึ่งยังเป็นหนึ่ง
สวรรค์นำพา ฟ้าลิขิตชัดๆ ว่าไหม
ในตัวเราเอง เพื่อพ่อ…
สองวันต่อมา เดนนิสกลับกระท่อม ลงมาจากรถ
เขาเดินมาตามทางเดิน แล้วประตูก็เปิดออก
มีผู้ชายตัวเล็กๆ วิ่งออกมาแนะนำตัวเอง "ผมชาร์ลี"
"นี่เด็กผมเอง"
คุณสร้างความประหม่าเป็นอาชีพได้เลยนะ
เดนนิสชอบสาวๆ ของชาร์ลี
เขาคิดว่านี่คือสิ่งที่ดีที่สุดในโลก มีผู้หญิงไม่อั้น
(เดนนิส วิลสัน ผมอยู่กับผู้หญิง 17 คน)
เดนนิสเหมือนขึ้นสวรรค์
(พวกเธอเป็นสาวอวกาศ)
(พวกเธอก็มีอาจารย์)
(ผู้ชายชื่อชาร์ลี)
(ตอนผมได้เจอเขานะ)
(เขามีไอเดียเพลงดีๆ เพียบ)
(ตอนนี้เรากำลังแต่งเพลงด้วยกัน)
(ผมมีความสุข ได้ค้นหาตัวเอง)
ช่วยบอกได้ไหมว่าบรรยากาศที่บ้านนี้เป็นยังไง
ให้ตายสิ คุณอยากรู้จริงๆ เหรอ
ผมจะไม่พูดชื่อนะ เพราะเธอมีตัวตนจริง
เธออยู่บนกระดานกระโดดน้ำ โดดขึ้นโดดลง พูดว่า
"มีกิน มีเยเย่ มียาอย่าให้ขาด"
แล้วเธอก็โดดลงสระว่ายน้ำไป นั่นคือสิ่งที่เกิดขึ้นที่นั่น
ผู้หญิงถูกสั่งว่าถ้าผู้ชายคนไหนอยากมีเซ็กซ์ด้วย
เธอก็ต้องมีเซ็กซ์กับเขา
ผมจินตนาการไม่ออกเลย ว่าผู้หญิงพวกนี้จะติดโรคอะไรบ้าง
ผมรู้ว่าเดอะบีชบอยส์ไม่พอใจมากๆ
เรื่องเงินทั้งหมด
ที่เดนนิส วิลสันเอาไปจ่ายค่ารักษากามโรค
(เดอะบีชบอยส์)
เดอะบีชบอยส์อัดเพลงให้แมนสันเพลงหนึ่งด้วย
เลิกมีตัวตน แค่บอกมาว่าเธอรักฉัน
ถึงจะเป็นเพลงของแมนสัน แต่ชื่อศิลปินเป็นเดนนิส วิลสัน
เลิกฝืนใจ มาบอกเลยว่าเธอรักฉัน
ทิ้งโลกของเธอ มาอยู่กับฉัน
ฉันเป็นเหมือนเธอ ฉันมองเห็น
(โทรไปที่สำนักงาน)
(โดยบอกว่าเขา…)
เดนนิสจ่ายเงินซื้อขาดเพลง 300 เหรียญหรือประมาณนั้น
เดนนิสควรรู้ดีกว่านั้น เพราะลิขสิทธิ์ไม่ได้เป็นแบบนั้น
เพลงมันออกไปแล้ว ลิขสิทธิ์ก็เป็นของคุณตลอดชีวิต
(บราเธอร์เรคอร์ด)
นั่นอาจจะเป็นเหตุผลหนึ่งที่ทำให้เดนนิส
ปิดกระท่อมหลังนั้นในที่สุด
ชาร์ลีไม่พอใจมากๆ
ทั้งที่บริษัทบราเธอร์เรคอร์ด ของเดอะบีชบอยส์
เอาเพลงที่แต่งออกมาจากเรือนจำ
ไปร้อง "ในห้องฉัน"
"ฉันสร้างบรรยากาศดีๆ"
แต่พอผมไปถามว่า "เงินผมอยู่ไหน"
เขากลับบอกว่า "คุณไม่มีเงินเข้าแล้ว"
ผมก็ถาม "หมายความว่าไง ผมไม่มีเงินเข้าเหรอ"
"คุณต้องจ่ายผม"
"จ่ายเงินที่ต้องเข้าให้ผมซะ"
"ไม่ต้องจ่ายค่าลิขสิทธิ์อนาคตก็ได้ แต่ต้องจ่ายเงินที่ค้างอยู่"
เขาก็ไม่ยอมจ่ายยอดที่ค้าง
ผมบอกว่า "โอเค ถ้าไม่จ่ายยอดค้าง ผมจะโทรแจ้งนิวยอร์ก"
"ผมจะโทรแจ้งนิวยอร์ก"
ผมจะไปขู่กับทางนิวยอร์ก
(ชาร์ลส์ มิลส์ แมนสัน)
กลุ่มของชาร์ลส์ยังมีค่ายหลักที่สปาห์นแรนช์
(ปัจจุบันเขามี…)
(ที่พักพร้อมอาหาร)
(ที่สปาห์นมูฟวี่แรนช์)
(สปาห์นแรนช์)
ผมอยากไปถ่ายทำที่สปาห์นแรนช์
ที่นั่นมีผู้หญิงกับม้า
ให้ตายสิ ถ้ามีบทนะ ไม่มีใครเชื่อแน่
มันคงเหมือนนิยายวิทยาศาสตร์
ผู้หญิงพวกนี้นอนกับพื้นในฉากถ่ายหนังเก่าๆ
มันไม่ได้เป็นตึก
มันอาจจะไม่มีหลังคาหรืออะไรเลย
ผมถึงได้ไปหาเมลเชอร์
เทอร์รี่ เมลเชอร์เป็นคนประกอบฉากพวกนั้น
ผมบอกว่า "เทอร์รี่ เราต้องถ่ายผู้ชายคนนี้"
(เทอร์รี่ เมลเชอร์ โปรดิวเซอร์เพลง)
ผมมีเพื่อนที่จ้างให้เป็นแมวมอง
เขาโทรมาบอกผมว่า
"เรื่องนี้มีศักยภาพ เป็นสารคดีมิวสิคัลที่น่าสนใจมากๆ
เกี่ยวกับวัฒนธรรมย่อยฮิปปี้ในอเมริกา"
เขาบอกว่า "มีครอบครัวแมนสัน"
"พวกเขาอาศัยอยู่ที่ฉากหนังคาวบอยเก่า"
"อยู่อาศัยกันที่นั่น เป็นชุมชนจริงๆ"
"ทุกคนแบ่งปันทุกอย่างกัน"
มันก็คงเป็นสารคดีมิวสิคัลที่ดี
ตอนนั้นผมอยู่ในวงการทีวีกับช่องซีบีเอส
แล้วก็อยู่ในวงการเพลงกับโคลัมเบียเรคอร์ดส์
เทอร์รี่ เมลเชอร์คือใคร
เขาเป็นลูกชายดอริส เดย์
(ดอริส เดย์กับเทอร์รี่ เมลเชอร์)
เขาเป็นโปรดิวเซอร์เพลงวัยหนุ่มแน่น ที่ประสบความสำเร็จมากๆ
เขาเป็นคนดัง
เทอร์รี่เคยอยู่บ้านที่โรมันกับชารอนอยู่ ก่อนที่พวกเขาจะมาอยู่
(ชารอน เทตกับโรมัน โพลันสกี้ กุมภาพันธ์ - สิงหาคม ปี 1969)
สันนิษฐานว่าชาร์ลี อยากให้เมลเชอร์เซ็นสัญญากับเขา
ชาร์ลีจะเหมือนได้ของขวัญจากสวรรค์เลย
แมนสันฉลาดพอที่จะรู้ได้ว่า
เทอร์รี่ เมลเชอร์อยู่เหนือกว่าเดนนิสอีกระดับ
ในแง่ของการเซ็นสัญญากับค่ายเพลง
เดนนิสเป็นดาราร็อกแอนด์โรล
แต่มันก็ไม่เหมือน โปรดิวเซอร์เพลงที่ประสบความสำเร็จ
ในที่สุด เทอร์รี่ เมลเชอร์ก็ยอมไปที่สปาห์นแรนช์
ทีนี้คุณก็ต้องโน้มน้าวให้เขาเซ็นสัญญากับคุณ
นั่นคืองานยาก
(สปาห์นมูฟวี่แรนช์)
ผมไปถึง แล้วเขาก็เล่นสิบกว่าเพลงได้มั้ง
แมนสันเล่นกีตาร์
ส่วนพวกผู้หญิงก็ร้องประกอบและประสานเสียง
ใครจะไปรู้ว่าครึ่งหนึ่งในนั้น มีประกาศจับจากหน่วยงานรักษากฎหมาย
สิ่งที่ผมคงไม่คิดเลยตอนที่นั่งอยู่ตรงนั้น
กับผู้ชายคนเดียว ในจำนวน 30-40 คน
คือคนกลุ่มนี้กำลังจะก่อคดีที่ชั่วร้ายที่สุด
ในประเทศของเรา
พวกเขาดูเหมือนคนทั่วไปที่ซันเซ็ต บูเลอวาร์ด
เทอร์รี่พูดตามประสาโปรดิวเซอร์เพลง
"คุณมีพรสวรรค์จริงๆ คุณเก่ง ผมชอบคุณมากนะ ชาร์ลี
แต่ผมเป็นโปรดิวเซอร์ ผมต้องรู้ว่าจะทำอะไรในห้องอัด"
"นั่นคืองานของผม"
แล้วเขาก็บอกว่า "ผมยังไม่รู้จะทำอะไรกับคุณดี"
ในใจชาร์ลี นั่นคือโอกาสดีที่สุดของเขา
ในที่สุด เขาก็เกือบได้ เกือบแล้วจริงๆ
นั่นคือจุดที่ใกล้ความจริงที่สุด
เขาเกือบดังขนาดนั้นเลยเหรอ
ก็เกือบแล้วครับ
นั่นอาจจะเป็นจุดเริ่มต้นของจุดจบ
สถานการณ์ที่นั่นเริ่มหนักขึ้นเรื่อยๆ
จากการค้ายาที่เกิดขึ้น
ผมคิดว่าเงินก้อนใหญ่เริ่มจะเปลี่ยนมือด้วย
ยามันแพง
ยาเป็นส่วนสำคัญของสมดุลทางการเงินที่นั่น
มันขับเคลื่อนทุกอย่าง ทำให้ทุกคนมีความสุข
มันเป็นธุรกิจใหญ่ ใหญ่มากๆ
ยาเป็นธุรกิจใหญ่ แล้วพวกเขาก็มีส่วนเยอะมากในแง่นั้น
ทุกคนรู้ดี มันเป็นข่าวออกทีวี
(บ็อบบี้ โบโซเลล์)
สายนี้และหมายเลขของคุณ จะถูกตรวจสอบและบันทึก
ผมไปที่สปาห์นแรนช์ แค่จะแวะไปหา
ชาร์ลีเรียกผมมาคุย เขาบอกผมว่าเขาฆ่าสมาชิกแบล็กแพนเธอร์
เขาชื่อเบอร์นาร์ด โครว์ พ่อค้ายารายย่อยในลอสแอนเจลิส
เขาไม่ใช่สมาชิกแบล็กแพนเธอร์
เขาดูเหมือนใช่
เพราะสมัยนั้นมันเท่ที่ได้เป็นพวกนั้น
ชาร์ลีเข้าใจผิดไปว่าเขาฆ่าคนตาย
เขาคิดว่าเขาฆ่าสมาชิกแบล็กแพนเธอร์
เขาบอกว่าเขารอรับมือ การตอบโต้จากแบล็กแพนเธอร์อยู่
เขาขอให้ผมอยู่ช่วย
เพราะที่นั่นมีผู้ชายไม่พอ
นั่นคือสาเหตุหนึ่งในหายนะของผม
ผมทราบมาว่าชาร์ลี แมนสันยิงคุณ จริงหรือไม่
(เบอร์นาร์ด "ล็อตซาป็อปป้า" โครว์)
อาจจะใช่
เลิกล้อเล่นดีกว่า มีแค่จริงกับไม่จริง
เขายิงคุณจริงไหม ถ้าจริง ที่ไหน เมื่อไหร่
ใช่ครับ เขายิงผม
ทุกคนคอยเฝ้าระวัง พวกแบล็กแพนเธอร์ขนกันมาเป็นคันรถ
รถทุกคันที่ผ่านมาถูกตรวจค้น
ระหว่างนั้นก็ไม่ได้มีอะไรเกิดขึ้นมากนัก
แถวนั้นมีแก๊งมอเตอร์ไซค์อยู่
ผมกำลังแต่งมอเตอร์ไซค์ตอนนั้น ผมก็เลยค่อนข้างชื่นชมแก๊งนี้
ผมไปตกลงหายามาขายให้พวกเขา
ผมมีเพื่อนที่โทพังกาแคนยอน แกรี่ ฮินแมน
(แกรี่ ฮินแมน)
เขามียาเมสคาลีนเป็นแคปซูลขาย
วันต่อมา แก๊งมอเตอร์ไซค์กลับมาหา พวกเขาจะเอาเงินคืน
เหตุผลคือพวกเขาเสพยาแล้วป่วย
พวกเขาคงไม่ชอบภาพหลอน
พวกเขาข่มขู่ผม ผมโดนมีดจี้คอ
ทางเลือกเดียวคือไปขอเงินคืนจากแกรี่
ผมชักปืนขู่เขา
เขาบอกว่า "ฉันไม่มีเงินแล้ว"
ผมบอกว่า "ฟังนะ แกรี่ ฉันขอแค่ก้อนเดียว ให้พวกแก๊งมอเตอร์ไซค์เลิกรังควาน"
เขาบอกว่า "นายเอารถฉันไปก็ได้"
ทันใดนั้น แมนสันก็โผล่มาหน้าบ้าน
แกรี่ก็ทัก "ไง ชาร์ลี"
(นักดนตรี แกรี่ ฮินแมน)
ชาร์ลีก้าวเข้ามา แล้วใช้มีดฟันหน้าเขา
เขาทำแบบนั้นทำไม
ผมพูดแบบนี้เลยนะ "ชาร์ลี นายทำแบบนั้นทำไม"
ผมฟันหูไอ้หมอนั่น เพราะมันโกงบ็อบบี้
บ็อบบี้เป็นวัยรุ่น เขาไม่รู้หรอกว่าตัวเองทำอะไร
เขาเป็นเด็ก
เขาไม่เคยมีใครสั่งสอน
พอรู้ว่าทำพลาด แมนสันก็ทิ้งผมไว้กับปัญหา
ผมนั่งอยู่กับแกรี่ทั้งวัน
พยายามไกล่เกลี่ย
ผมใช้ไหมขัดฟันกับเข็มเย็บหูให้เขา
แต่เขาควรไปเย็บแผล มันแน่นอนอยู่แล้ว
แต่ถ้าผมพาเขาไปห้องฉุกเฉิน
ผมก็รู้ว่าเขาจะพูดทุกอย่างที่เกิดขึ้น
มันจะทำให้โลกทั้งใบของผมพังทลาย
(บ้านแกรี่ ฮินแมน)
ผมโทรหาชาร์ลี
(สปาห์นแรนช์)
ผมบอกว่า "นี่คือปัญหาของนายนะ"
"นายต้องมาจัดการเรื่องที่สร้างไว้"
เขาตอบมาว่า "ฉันรู้ว่าต้องทำยังไง เหมือนที่มันก็รู้"
แล้วก็วางสายไป
ผมก็เลยตัดสินใจ
ว่าผมต้องฆ่าเขาแล้วหนีออกไป
ผมวิ่งไปหาเขา แทงเขาสองแผล
เขาล้มลง แล้วก็ตาย
ทำไมคุณถึงคิดว่าต้องฆ่าเขา นี่แหละที่ผมไม่เข้าใจ
เพราะเขาจะแฉผมไง
(หมูการเมือง)
ผมจำไม่ได้ว่าใครเขียน "หมูการเมือง" บนผนัง
ผมจำได้ว่าทุกคนฝังใจเรื่องแบล็กแพนเธอร์
เรามัวแต่หลงกับเรื่องนั้นมาสองสามอาทิตย์
ตั้งแต่เบอร์นาร์ด โครว์ถูกยิง
แล้วชาร์ลีก็บอกว่าแบล็กแพนเธอร์คือศัตรู
เรามีไอเดีย
จะทำให้เหมือนแบล็กแพนเธอร์เป็นคนฆ่าแกรี่
ก็เลยมีรอยเท้าเสือดำบนผนัง
ศพฮินแมนถูกพบในอีกประมาณหนึ่งสัปดาห์ต่อมา
ตอนนั้นสภาพเละมาก บวมอืด หนอนแมลงเต็มไปหมด
ผมเคยอ่านเจอว่าได้ยินเสียงหนอนกินศพเขาเลย
ผมบอกภรรยา "พอผมตาย
เผาศพผมไปเลย แล้วเอาอัฐิไปโปรยในป่า"
บ็อบบี้ขับรถของแกรี่หนีไปทางเหนือ
เขาจอดนอนข้างถนน
รถคันนั้นมีหมายจับ ตำรวจรัฐมาเห็นเข้า
ก็เลยปลุกเขา จับกุมเขาซะ
อาวุธฆาตกรรมยังอยู่ท้ายรถ
เขาถูกพาตัวกลับไปลอสแอนเจลิส
วันต่อมา คดีฆาตกรรมเทตก็เกิดขึ้น
(บทที่สาม)
(ฆาตกรรม)
สิ่งที่ผมสับสนมาตลอดคือลำดับเหตุการณ์
คุณถูกจับ ถูกทำประวัติ
(วันที่ 7 สิงหาคม ปี 1969 - ทำประวัติ)
แล้ววันต่อมาก็เกิดฆาตกรรมบ้านเทต
(คืนวันที่ 8 สิงหาคม ปี 1969 ฆาตกรรม)
ใช่วันต่อมาเหรอ
ผมว่าเรื่องนั้นมันไม่ค่อยจะเกี่ยวกันนะ
ถ้าอยากเข้าใจว่าเกิดอะไรขึ้น
คุณต้องย้อนกลับไปตอนเบอร์นาร์ด โครว์ถูกยิง
จำได้ไหม ชาร์ลีคิดว่าตัวเองฆ่าเขาตาย
เขากลัวจะมีคนแฉเขา
คนที่เขากลัวที่สุดคือเท็กซ์ วัตสัน
เขาอยู่ในกลุ่มครอบครัวชาร์ลีที่สปาห์นแรนช์
เท็กซ์ วัตสันเป็นลูกศิษย์ชาร์ลี
เขาบูชาชาร์ลี
(เท็กซ์ วัตสัน)
วัตสันตกลงค้ายา กับเบอร์นาร์ด โครว์ แล้วเกิดผิดพลาด
ทำให้ชาร์ลีต้องฆ่าโครว์
(พยาน: ผมชื่อเบอร์นาร์ด โครว์)
เขาไม่ได้รู้จักเบอร์นาร์ด
เขาแค่ตัดสินใจจะไปกอบกู้สถานการณ์
โดยเข้าไปแทรกแซงเรื่องที่เท็กซ์ วัตสันก่อไว้
เท็กซ์เจอปัญหาเล็กๆ เข้า เขาให้ปืนผม
เขาจัดการเองไม่ได้ ผมต้องไปจัดการปัญหาให้เขา
ซึ่งก็คือ
ผมต้องไปยิงคนให้เขา
เพราะเขาขี้ขลาดเกินไป
เขานอนซ่อนอยู่ใต้เตียง
คุณไปยิงใครมา
ล็อตซาป็อปป้า
- ใครนะ - คนในวงการยา
ผมต้องไปจัดการเรื่องที่ไม่ใช่เรื่องของผม
วิธีปกป้องตัวเองจากวัตสันของชาร์ลี
ก็วิธีสร้างหลักประกันของคนคุกทั่วไป
ถ้ามีใครส่อแววจะแฉคุณ
ก็ทำให้เขากลายเป็น ผู้สมรู้ร่วมคิดในการกระทำผิดกฎหมายด้วยเลย
คุณจะได้มีเรื่องให้แฉเขา เหมือนที่เขามีเรื่องจะแฉคุณ
เท็กซ์ติดหนี้ผมแล้ว
พอผมกลับไปบอกว่า "นี่ไง นายสร้างปัญหาให้ฉัน"
ทุกครั้งที่ฉันปกป้องนายนะ น้องชาย นายมีเรื่องคอขาดบาดตายตลอด
เข้าใจไหม ฉันเบื่อจะคอยแบกนายแล้ว
ผมโยนปืนให้ ผมบอกว่า "นายติดหนี้ฉันแล้ว"
ถ้านายไม่ชดใช้หนี้ครั้งนี้ให้ฉัน
ฉันจะมาเอาคืนที่นายติดหนี้ฉันเอง
(บ็อบบี้ โบโซเลล์)
แมนสันรู้ว่าคุณฆ่าฮินแมน แล้วคุณก็อยู่ในคุก
ผมไม่รู้ว่าเขารู้ไหมว่าผมติดคุก
เรื่องนั้นไม่มีหลักฐาน
(รวบตัวฆาตกร หลักฐานมีดเปื้อนเลือด)
พอเพื่อนผมโดนจับแล้วติดคุก
ผมบอกเท็กซ์ว่า "หนี้ของฉันน่ะ ไปชดใช้กับเขาซะ"
ผมบอกว่า "ไม่ต้องบอกอะไรฉัน ฉันไม่อยากรู้อะไรทั้งนั้น"
"ฉันจะไม่มีส่วนสมรู้ร่วมคิด"
"ฉันจะไม่ทำผิดกฎหมาย"
เข้าใจที่ผมพูดไหม ผมจะไม่เข้าไปพัวพันเด็ดขาด
จะทำยังไงก็ทำไป
แต่คนอื่นไม่ได้พูดแบบนั้น
คนอื่นไหน
ซูซี่ แอตกินส์
ไม่ ซูซาน แอตกินส์ไม่เคยพูดว่าผมสั่งอะไร
นอกจากให้ทำตามที่เท็กซ์บอก
อันนั้นผมพูด
ผมบอกว่า "ซูซี่ เธอติดหนี้ฉันใช่ไหม" เธอบอกว่า "ใช่"
ผมถามว่า "จำผู้ชายที่ฉันฟันหูมันให้เธอได้ไหม"
เธอบอกว่า "จำได้" ผมก็บอก "ไปใช้หนี้กับเท็กซ์ ไม่ต้องมาบอกฉัน"
(วันที่ 9 สิงหาคม ปี 1969)
เกิดอะไรขึ้นในคืนนั้นที่พวกคุณไปบ้านชารอนเทต
จริงๆ เกิดอะไรขึ้น
ฉันกับเท็กซ์มีโคเคนที่เราเก็บไว้
ฉันคิดว่าโคเคน หรือไม่ก็ยาไอซ์ ไม่แน่ใจว่าตัวไหน
เราสองคนสูดยาไอซ์ แล้วก็ขึ้นรถ
เราเมามาก
เราขับไปที่บ้านโดยได้รับคำสั่ง
ให้ฆ่าทุกคนในบ้านหลังนั้น
- จากชาร์ลีเหรอ - ใช่ค่ะ
(สตีเฟน เคย์ อัยการ)
(ผู้ก่อเหตุ)
วัตสันเป็นคนขับ
คาเซเบียนอยู่ในรถด้วย
แอตกินส์กับเครนวิงเคิลนั่งอยู่เบาะหลัง
พวกเขามีมีดสามเล่ม ปืนหนึ่งกระบอก
ไปถึงที่นั่น พวกเขาก็เห็นรถเปิดไฟหน้าขับมาหา
(สตีเวน แพเรนต์)
แพเรนต์รู้จักผู้ดูแลบ้านหลังนั้น
(ผู้ดูแลบ้าน)
แพเรนต์มาหาผู้ดูแลเพื่อมาขายวิทยุนาฬิกาให้
ตอนเขาเดินออกมา วัตสันก็เดินถือปืนเล็งมาที่เขา
แพเรนต์ร้องขอชีวิต
เขาบอกว่า "ผมจะไปแล้ว ผมไม่บอกใครหรอก"
วัตสันจ่อยิงเขาสี่นัด
จนเสียชีวิต
อยู่ผิดที่ผิดเวลาแท้ๆ เลย
(สตีเวน เอิร์ล แพเรนต์)
วัตสันปีนเข้าทางหน้าต่าง
แล้วเปิดประตูหน้าให้แอตกินส์กับเครนวิงเคิล
เขาบอกให้คาเซเบียนรอข้างนอก
วอยเชค ฟรายคาวสกี้หลับอยู่บนโซฟา
วัตสันใช้ปืนจ่อแล้วปลุกเขา
แล้วบอกฟรายคาวสกี้ว่าเขา วัตสัน
คือปีศาจที่มาทำหน้าที่ของปีศาจ
เรารู้เรื่องนี้จากใครครับ
วัตสัน
เขายอมรับว่าเขาพูดแบบนั้น
("ฉันคือปีศาจ…")
ตอนก่อคดี คนพวกนั้นเป็นแค่งาน
พวกเขาไม่ใช่บุคคล
ไม่มีความหมายอะไรกับผม ผมไม่รู้จักพวกเขา
ผมเมายาหนักมาก
ผมเข้าใจว่าผมทำอะไรอยู่นะ
แต่มันแค่ไม่มีผลอะไรเลย
แอตกินส์กับเครนวิงเคิลเข้าไปค้นบ้าน
ผมคิดว่าบ้านนั้นคงมีแขกหลายคน
อบิเกล โฟลเจอร์โบกมือให้พวกเธอ
ชารอน เทตอยู่บนเตียง
ส่วนเจย์ ซีบริงนั่งอยู่ที่ปลายเตียง
เครนวิงเคิลกับแอตกินส์มีมีด
พวกเธอลากชารอน เทตลงจากเตียง
แล้วก็จับตัวซีบริงออกมาหน้าบ้าน
วอยเชค ฟรายคาวสกี้ น่าจะใช่ชื่อเขา
ฉันใช้ผ้าเช็ดตัวมัดมือเขาไว้
แล้วฉันก็ได้รับคำสั่งให้ฆ่าเขา
ฉันง้างมีดที่ถือไว้ในมือ
แล้วฉันก็แทงลงไปไม่ได้
มันแทงไม่ลง
เหมือนมีพลังบางอย่างจับข้อมือฉันไว้
ฉันขยับไม่ได้
(มีดที่ซูซาน แอตกินส์ทำหาย)
วัตสันบอกให้ชารอน เทตนั่งลง
ซีบริงบอกว่า "เธอท้องแปดเดือนครึ่งแล้ว"
วัตสันยิงเขา
แล้วทุกคนก็แตกตื่นกันไปหมด
(วอยเชค ฟรายคาวสกี้)
ฟรายคาวสกี้พยายามหนี
เขาออกไปถึงหน้าบ้าน
วัตสันตามไป แล้วพุ่งเข้าชนเขา
อบิเกล โฟลเจอร์วิ่งหนีไปทางหลังบ้าน
เครนวิงเคิลตามเธอไป
ฉันเงื้อมีดวิ่งตามเธอไป
เราออกไปทางประตูหลังบ้าน
ฉันวิ่งชนเธอ แล้วก็เริ่มแทง
ฉันจำได้ว่าเธอบอกว่า "ฉันตายแล้ว"
ฉันนั่งอยู่กับชารอน เทต
เธอคุยกับฉัน และ…
ฉันจำได้ว่าฉันไม่รู้สึกอะไรเลย
ฉันไม่รู้สึกอะไรกับเธอเลย
ตอนที่เธออ้อนอวน
ขอชีวิตตัวเองกับชีวิตลูก
แล้ว…
พระเจ้า
ซูซาน แอตกินส์บอกเธอว่า
"ฟังนะ นังบ้า ฉันไม่สนใจเธอหรือลูกของเธอหรอก"
"เธอจะต้องตาย แล้วฉันก็ไม่รู้สึกรู้สาอะไรเลย"
แอตกินส์แทงเธอหลายแผล
วัตสันเข้ามาก็ร่วมแทงด้วย
ลองจินตนาการดูสิ
แทงผู้หญิงท้องแปดเดือนครึ่ง
ตอนออกมา ซูซาน แอตกินส์ก็เขียนคำว่า "หมู"
ด้วยผ้าที่ชุบเลือดชารอน เทต
(หมู)
พอฉันกลับไปถึงแรนช์
ฉันก็ลงจากรถ
ชาร์ลีเดินมาถามทุกคนว่าเป็นไงบ้าง
แต่นั่นเป็นครั้งแรกที่ฉันมองเขา
แล้วบอกว่า "ชาร์ลี พวกนั้นยังหนุ่มสาวอยู่เลยนะ"
แต่คืนต่อมา คุณก็ไปที่นั่นอีก
ค่ะ ชาร์ลีให้ฉันไปอีกรอบในคืนที่สอง
รู้ใช่ไหมว่าจะไปเจออะไรอีกครั้ง
รู้ค่ะ
คุณไม่ปฏิเสธเหรอ
ไม่ค่ะ ตอนนั้นฉันรู้สึกตายด้านมากๆ
มันไม่มีผลอะไรเลย
(หนึ่งคืนต่อมา)
คืนเกิดเหตุฆาตกรรมลาเบียงกา
แมนสันรวมกลุ่มผู้ติดตามบางส่วน ไว้ที่สปาห์นแรนช์
เขาบอกผู้ติดตามว่าเมื่อคืนมันเละเทะเกินไป
"คืนนี้ฉันจะไปด้วย ไปสอนให้ดูว่าทำยังไง"
คาเซเบียนเป็นคนขับ
แมนสันอยู่ระหว่างคาเซเบียนกับสตีฟ โกรแกน
เบาะหลังมีวัตสัน, แอตกินส์, เครนวิงเคิล และเลสลี่ แวน ฮาวเทน
เขาถามฉันว่า "เธอเชื่อในสิ่งที่ฉันพูดมากพอ
ที่จะรู้ว่านี่คือสิ่งที่ต้องทำใช่ไหม"
หรืออะไรทำนองนั้น
ฉันบอกว่า "ค่ะ ฉันเชื่อ"
ฉันไม่ได้เดินไปอาสาว่า "ขอไปด้วยค่ะ"
แต่ฉันคิดว่าสีหน้าฉันมันฟ้อง
พวกเขาขับรถไปมาอยู่สี่ชั่วโมงครึ่ง
หาเหยื่อที่จะฆ่า
แต่ทันใดนั้น แมนสันก็ออกคำสั่งเจาะจง
แล้วพวกเขาก็ไปจบ ที่บ้านของลีโน่กับโรสแมรี่ ลาเบียงกา
แมนสันเข้าไปโดยเจ้าของบ้านไม่ทันตั้งตัว
เขารับรองว่านี่เป็นแค่การปล้น
ว่าเขาจะไม่ทำร้ายใคร
เขาใช้หนังดิบมัดมือทั้งคู่ไพล่หลังไว้
แล้วเขาก็บอกว่า "ถ้าอยู่นิ่งไว้ คุณจะปลอดภัย"
"ถ้าขยับ คุณซวยแน่"
ลาเบียงกาก็เลยอยู่นิ่งๆ
แมนสันออกจากบ้านมาที่รถ
เขาเรียกวัตสัน, เครนวิงเคิล และแวน ฮาวเทนออกมาจากรถ
แมนสัน, คาเซเบียน, โกรแกน และแอตกินส์ขับรถออกไป
วัตสันเข้าไปในบ้าน
เขามีมีด
เครนวิงเคิลตรงไปที่ครัว หยิบมีดให้ตัวเอง
พร้อมหาอีกเล่มให้แวน ฮาวเทน
วัตสันถามลาเบียงกาว่ามีเงินหรือเปล่า
โรสแมรี่บอกว่ามีกล่องเศษเหรียญอยู่
ในนั้นมีเศษเหรียญอยู่แปดดอลลาร์
เขาบอกให้แวน ฮาวเทนกับเครนวิงเคิล ไปห้องนอนด้านหลังกับโรสแมรี่
พวกเธอไปถึงห้องนอนด้านหลัง
แวน ฮาวเทนจับโรสแมรี่กดกับเตียง
ตอนนี้ โรสแมรี่ก็ได้ยินเสียงลีโน่
ถูกแทงจนตายอยู่ในห้องนั่งเล่น
เสียงการตายของคุณลาเบียงกา ได้ยินมาถึงในห้องนอน
เป็นเสียงแหบน่ากลัว
เธอเริ่มเรียกหาเขา ตะโกนเรียกเขา
และ ณ วินาทีนั้น
ในช่วงเวลาสั้นๆ
ฉันก็คิดได้
นี่คือคนที่เขารักกัน
โรสแมรี่เกิดฮึดสู้ ลุกขึ้นมา
เธอเหวี่ยงโคมไฟใส่แวน ฮาวเทน
แวน ฮาวเทนตบโคมไฟหลุดมือเธอได้
แล้วก็รวบเธอล้มลงบนเตียง
เครนวิงเคิลก็ใช้มีด
แทงเธอสุดแรงเกิด
แต่โดนกระดูกสะบักจนมีดงอ
เท็กซ์เข้ามา แล้วก็ฆ่าเธอ
แล้วเท็กซ์ก็จับฉันหันหน้า
ยื่นมีดให้ฉัน แล้วบอกว่า "ทำอะไรบ้างสิ"
เพราะแมนสันสั่งให้เขาดู
ว่าเราทุกคนต้องมือเปื้อนเลือด
แล้วฉันก็แทงคุณนายลาเบียงกาที่หลังส่วนล่าง
ประมาณ 16 แผล
ไม่มีความสงสารเลยเหรอ
ไม่มีความปรานีเลยค่ะ ไม่เลย
ชาร์ลีเคยพูดไว้
ว่าต้องมีร่องรอยของแม่มด
ฉันเข้าไป คุณลาเบียงกาตายแล้ว
ฉันมีส้อมอยู่คันหนึ่ง
ฉันใช้ส้อมแทงเขารัวๆ
แล้วสุดท้ายก็ทิ้งส้อมไว้คาศพเขา
(ห้องนั่งเล่น)
เครนวิงเคิลเข้าห้องนั่งเล่น
แล้วใช้เลือดของลีโน่ เขียนว่า "พวกหมูไปตายซะ" บนผนังห้องนั่งเล่น
"ผงาด" เหนือประตูหน้าบ้าน
(ผงาด)
และเขียนว่า "เฮลเตอร์ สเกลเตอร์" บนประตูตู้เย็น
(เฮลเตอร์ สเกลเตอร์)
ผ่านมา 72 ชั่วโมงแล้ว หลังจากที่ดาราสาว ชารอน เทต
กับเพื่อนอีกสี่คนถูกฆาตกรรม
ในบ้านเช่าใกล้ย่านเบลแอร์
มีคำถามอีกมายมายที่ยังตอบไม่ได้
คืนนี้ ลอสแอนเจลิสหวั่นใจไปทั้งเมือง
หลังฆาตกรรมพิสดารสองคดี ทิ้งเหยื่อไว้ถึงเจ็ดศพ
โดยไม่มีเบาะแสฆาตกรเลย
(ตำรวจคาด "ฆาตกรเลียนแบบ")
ผมรู้สึกว่าตำรวจรู้ได้เร็วมาก ว่าใครเป็นคนก่อคดีฆาตกรรม
แต่ก็ปล่อยผ่านไปสองเดือนโดยไม่ได้ตามจับ
(ล่าฆาตกรเลียนแบบ)
ครอบครัวแมนสัน ทิ้งร่องรอยหลักฐานไว้เกลื่อนกลาด
แต่ตำรวจก็ไม่ได้ทำอะไร
ตำรวจบอกว่าคดีฆาตกรรมลาเบียงกา กับบ้านเทตไม่ได้เกี่ยวโยงกัน
ทั้งที่รู้ว่ามันเกี่ยวโยงกัน
วันต่อมา ตำรวจสองนายเข้าชมการชันสูตร
แล้วบอกว่า "เราก็มีคดีฆาตกรรมคล้ายๆ กัน แกรี่ ฮินแมน
วิธีฆ่าแบบเดียวกัน ใช้เลือดเขียนผนังเหมือนกัน"
(หมูการเมือง)
เรารู้ว่าคนที่สปาห์นแรนช์เป็นผู้ก่อคดีฆาตกรรม
(บ็อบบี้ โบโซเลล์)
แอลเอพีดีบอกว่า "ไม่ เราได้เบาะแสอื่นมา พ่อค้ายาเสพติด"
ตำรวจรู้ได้ยังไงว่าพวกนี้ไม่ได้ค้ายาเสพติด
ไม่มีใครไปสอบปากคำใครที่สปาห์นแรนช์เลย
ยกเว้นการบุกจับครั้งใหญ่
ที่ทุกคนที่นั่นโดนจับด้วยข้อหาอื่นๆ สารพัด
พวกเขาขโมยปืน
ขโมยรถ
เด็กผู้หญิงหนีออกจากบ้านที่อายุไม่ถึง
ชาร์ลีมีบัตรเครดิตที่ขโมยมา ในกระเป๋าเสื้อเขาด้วย
ทุกคนถูกปล่อยตัวในอีกสามวันต่อมา
ทัณฑ์บนของแมนสันก็ยังไม่ถูกยกเลิก
มีคนอยากให้กลุ่มนี้ลอยนวล
เจ้าหน้าที่คุมประพฤติและทัณฑ์บน ทุกคนที่ผมสอบถาม
ทุกคนตอบเหมือนกันหมด
ไม่มีใครพูดว่าพวกนี้เป็นสายให้ตำรวจ
แต่บอกว่าขาดหลักฐานบางอย่าง
ผมก็เลยสืบหาความเป็นไปได้ว่าเอ็มเคอัลตรา
กับจอลลี่ เวสต์มีส่วนร่วมกับคดีฆาตกรรมเหล่านี้
ชื่อจอลลี่ เวสต์ไปโผล่ที่ไหนอีก
คดีลอบสังหารที่โด่งดังที่สุดคือคดีเคนเนดี้
ความบ้าคลั่งและความเกลียดชัง ปะทุขึ้นอีกครั้งในแดลลัส
เมื่อผู้ต้องหาลอบสังหาร ประธานาธิบดีเคนเนดี้ถูกยิงเสียชีวิต
ระหว่างส่งตัวไปเรือนจำ
นั่นลี ออสวอลด์ครับ
เขาถูกยิง
แจ็ค รูบี้คือคนฆ่าลี ฮาร์วีย์ ออสวอลด์
จอลลี่ได้ตรวจสภาพจิตใจรูบี้
ไม่กี่สัปดาห์ก่อนที่รูบี้จะให้การในศาล
ว่าเขายิงออสวอลด์ทำไม
เขาไม่ได้ขึ้นให้การในการไต่สวนตัวเอง
เขาไม่เคยพูดออกสื่อ
เขาก็เลยจะไปให้การต่อคณะกรรมการวอร์เรน
จอลลี่ เวสต์บินไปแดลลัส
ไปที่เรือนจำเขต คุยกับแจ็ค รูบี้อยู่สองสามชั่วโมง
หลังตรวจ เขาก็ออกมา
แล้วบอกว่าใน 24 ชั่วโมงก่อนหน้านี้ แจ็ค รูบี้มีอาการหลงผิดจากความจริง
ผมพบว่าเขา…
มีอาการทางจิตอยู่ ณ ตอนนี้
ผมคิดว่าคนที่มีอาการทางจิต ควรอยู่ในโรงพยาบาล
ง่ายๆ แค่นั้นเลย
เป็นไปได้ไหมครับว่าเขาอาจจะแค่แกล้งทำ
ผมคิดว่าไม่นะ
พูดอีกอย่างคือในวันนั้นที่พบกัน
แจ็ค รูบี้ก็เสียสติไป
(เรามีวิธีทำให้คุณลืม)
นี่คือสิ่งที่จอลลี่ เวสต์ทำมาสิบปีแล้ว
หาวิธีทำให้คนเป็นบ้าโดยที่ตัวเองไม่รู้
นี่คือเป้าหมายของซีไอเอในเอ็มเคอัลตรา
(ซีไอเอทดลองการสะกดจิต)
ปัญหาใหญ่ที่สุดข้อหนึ่ง
คือผมยืนยันไม่ได้ว่า เวสต์กับแมนสันเคยอยู่ในห้องเดียวกัน
ไม่มีใครสักคนเลย ที่บอกได้ว่าพวกเขาเคยเจอกัน
แมนสันออกมาจากเฮตช่วงปลายปี 1967
ช่วงที่เวสต์ย้ายออกไปพอดี
โดยกลายเป็นสิ่งที่ซีไอเอพยายามสร้าง
เด็กสาวๆ ของเขา
คนที่ฆ่าคนอื่นได้ตามคำสั่งโดยไม่สำนึกอะไรเลย
คนที่จะทำทุกอย่างที่ถูกสั่ง
กลุ่มนั้นย้ายไปที่แอลเอ แล้วหนึ่งปีต่อมา
ก็ไปก่อคดีสยองพวกนี้
(บทที่สี่)
กลุ่มสมาชิกเร่ร่อนของลัทธิศาสนา
ที่มีผู้นำที่เรียกว่าพระเยซู
มีผู้ติดตามถูกจับกุมไปแล้วสามคน
จากการสืบสวนคดีฆาตกรรม ชารอน เทตและเหยื่ออีกหกศพ
ข้อมูลแรกที่ตำรวจได้รับ ที่บ่งชี้ไปถึงครอบครัวแมนสัน
มาจากซูซาน แอตกินส์
(ซูซาน แอตกินส์)
เธอเจอชาร์ลีที่เมืองเฮต
ช่วงกลางถึงปลายปี 67 เธอเป็นผู้ติดตามหัวรุนแรง
ครอบครัวแมนสันได้ออกจากถ้ำ
มาอาศัยอยู่ในสปาห์นมูฟวี่แรนช์
ในช่วงต้นฤดูใบ้ไม้ร่วง หลังคดีฆาตกรรมบ้านเทต
โดยพวกเขาตั้งค่ายอีกแห่ง ในทะเลทรายใกล้เดธแวลลีย์
ปัจจุบันมีสมาชิกห้ารายติดคุกอยู่ด้วยข้อหาอื่น
ในเมืองทะเลทราย อินดีเพนเดนซ์
หัวหน้าของกลุ่มครอบครัว ชาร์ลส์ แมนสัน ถูกคุมขังอยู่ที่นี่
คาดว่าเขาจะถูกตั้งข้อหาคดีฆาตกรรมบ้านเทต
ซูซาน แอตกินส์พร้อมคนอีกกลุ่ม ถูกจับได้ที่บาร์เกอร์แรนช์
(บาร์เกอร์)
เธอถูกพาตัวกลับแอลเอ
ตำรวจจับเธอ ในข้อหาฆาตกรรมแกรี่ ฮินแมนเท่านั้น
เพราะเธอมีเอี่ยวกับบ็อบบี้ โบโซเลล์ในคดีนั้น
ตำรวจยังโยงเธอ กับคดีเทตและลาเบียงกาไม่ได้ ต่อให้โยงได้
ตำรวจก็ไม่พูดถึง
ตำรวจพาตัวซูซานจากห้องขังในเดธแวลลีย์
พาไปที่ซิบิลแบรนด์ แล้วในเวลาสัปดาห์เดียว
เธอก็เริ่มพล่ามให้เพื่อนร่วมห้องขังฟัง
เพื่อนร่วมห้องขังสองคน เวอร์จิเนีย แกรมกับรอนนี่ ฮาเวิร์ด
(รอนนี่ ฮาเวิร์ด)
ที่ผมเชื่อว่าเป็นหน้าม้าในห้องขัง
ทั้งคู่แต่งงานกับผู้ชายคนเดียวกัน
ทั้งคู่เป็นกึ่งโสเภณี
จริงๆ เวอร์จิเนีย แกรมเป็นเพื่อนผมนะ ผมชอบเธอมาก
เธอไม่เคยยอมรับกับผมหรอก แต่…
กึ่งโสเภณีเป็นยังไงครับ
ผมไม่เข้าใจว่ามันคืออะไร
เพราะเวอร์จิเนีย แกรมไม่ชอบ เวลาผมเรียกเธอว่าโสเภณีน่ะ
เธอตอบว่า "ไม่ ฉันแค่ชอบ รับน้ำใจจากผู้ชายที่ไปเดตด้วย"
(เวอร์จิเนีย แกรม)
ทั้งคู่เขียนเช็คเด้งด้วย
ใช้ใบสั่งยาปลอม
แล้วก็เข้าๆ ออกๆ คุก แต่กลับโดนจับในสัปดาห์เดียวกัน
แล้วถูกขังคุก
(รอนนี่ ฮาเวิร์ด, 31)
นั่นคือตอนที่พวกเธอ ล่อลวงให้แอตกินส์เล่าเรื่องได้
(แมนสันกลายเป็นตัวหลัก)
บางครั้ง เขาเรียกตัวเองว่าพระเยซู บางครั้งก็ซาตาน
ชื่อจริงของเขาคือชาร์ลส์ แมนสัน
แมนสันเป็นผู้นำของลัทธิหรือครอบครัวฮิปปี้
ที่ถูกกล่าวหาว่าฆ่าชารอน เทต และอาจจะมีอีก 12 ศพ
มีรายงานว่าแมนสันไม่พอใจเทอร์รี่ เมลเชอร์
ลูกชายนักร้อง ดอริส เดย์
เพราะเขาไม่ช่วยให้แมนสัน ได้เซ็นสัญญากับค่ายเพลง
เมลเชอร์เคยอยู่อาศัยในบ้านเทต
บ้านหลังนี้ดูจะกลายเป็นสัญลักษณ์ ของการถูกปฏิเสธสำหรับแมนสัน
จากคำให้การของสมาชิกลัทธิ
หัวหน้าได้สั่งฆ่าทุกคนในบ้าน
กล่าวกันว่าแมนสันมีอิทธิพลสะกดจิตสมาชิกลัทธิ
อัยการต้องการให้แอตกินส์ขึ้นให้การ
เพื่อส่งฟ้องแมนสัน, วัตสัน
แวน ฮาวเทน, เครนวิงเคิล และคาเซเบียน
ก็เลยแยกตัวแอตกินส์จากทนาย
ที่ศาลแต่งตั้งให้ ซึ่งก็จะแก้ต่างให้เธออย่างยุติธรรม
เปลี่ยนทนายคนใหม่
ผมมีบันทึกนะ พวกเขาประชุมกัน คุยกันว่า
"มีใครไหมที่จะควบคุมเธอได้มากกว่านี้
และเค้นคำให้การที่เราต้องการได้"
(มีมติว่า)
(เนื่องจากความร้ายแรง)
(ของคดี)
(จึงให้ใช้ทนายประเภท)
(ที่ "ควบคุมลูกความได้อย่างเข้มงวด")
(มีการเตรียมการ)
ก็เลยแต่งตั้งดิค คาบาเลโร
โดยรีบตกลงให้เธอขึ้นให้การ ต่อหน้าคณะลูกขุนใหญ่
แลกกับสิทธิ์ละเว้นโทษ ซึ่งก็คือเธอจะไม่ถูกประหาร
แต่เธอต้องขึ้นให้การในศาลไต่สวนด้วย และห้ามกลับไปหาชาร์ลส์ แมนสัน
ห้ามกลับคำให้การ ไม่งั้นข้อตกลงยกเลิก
ทุกคนรู้ว่าเธอจะกลับคำให้การ
ทุกฝ่ายพร้อมใจกันทำงานให้อัยการ
วันขึ้นศาลต่อคณะลูกขุนใหญ่
แอตกินส์ขึ้นให้การภายใต้อิทธิพล ของคนที่ดำเนินคดีกับเธอ
ไม่ใช่ทนายจำเลยที่ปกป้องเธอ
ซูซาน คุณถูกปฏิบัติอย่างไรบ้างตั้งแต่ถูกจับกุม
เหมือนกับผู้ต้องขังคนอื่นๆ ค่ะ
(ลักษณะการตาย บรรยายขั้นตอน ฆาตกรรมห้าศพบ้านเทต)
คณะลูกขุนใหญ่ใช้เวลาแค่ 20 นาที
ก็บรรลุมติว่าสมาชิกกลุ่มฮิปปี้หกราย
ควรถูกส่งฟ้องในคดีฆาตกรรมชารอน เทต
และเจ้าของซูเปอร์มาร์เก็ตกับภรรยา
(ส่งฟ้องหกรายเซ่นคดีเทต)
(หัวหน้าลัทธิยืนหนึ่งรายชื่อส่งฟ้อง)
ตอนข่าวเริ่มแพร่ออกไป เรื่องนี้ถูกควบคุมอย่างระมัดระวัง
ถูกควบคุมและถูกบิดเบือนด้วย
ข่าวออกว่ายังไงครับ
ก็เหมือนกับที่เราคิดตอนนี้ เวลาคิดถึงคดีฆาตกรรมแมนสัน
เด็กพวกนี้หนีออกจากบ้านแล้วเสียคน
เพราะกระแสเสรียุค 60 จนกลายเป็นปีศาจ
พูดอีกอย่างคืออย่าปล่อยให้ลูกเสพยา
อย่าปล่อยให้ลูกเข้าชุมชนฮิปปี้ อย่าปล่อยลูกไปประท้วงสงคราม
(ลัทธิฮิปปี้คลั่งศาสนา)
เพราะทุกคนจะกลายเป็นฆาตกรคลั่ง
ที่ไม่เห็นคุณค่าของชีวิต
(ข่าวรวบแมนสันเพิ่มกระแสต้านฮิปปี้)
ถ้าอยากพูดเรื่องโคอินเทลโปรกับเคออส
มันก็บรรลุเป้าหมายของมัน ที่ทำให้ทั้งโลกต่อต้าน
ขบวนการฝ่ายซ้ายต่อต้านสงคราม
ซึ่งหลายคนก็โยงกับฮิปปี้
วันนี้มีการเปิดเผยบันทึกเอฟบีไอ
ว่าเจ. เอ็ดการ์ ฮูเวอร์ผู้ล่วงลับ
ได้ออกคำสั่งประกาศศึกทั่วประเทศ
ให้ขัดขวางการเคลื่อนไหวของกลุ่มนิวเลฟต์
เขาไม่เพียงสั่งให้เจ้าหน้าที่เปิดโปงกลุ่มนิวเลฟต์
แต่ให้ดำเนินการต่อต้านและปราบปรามด้วย
โคอินเทลโปรก่อตั้งขึ้นโดยเอฟบีไอเมื่อปี 1967
เคออสก่อตั้งโดยซีไอเอเมื่อปี 1967
สองโครงการนี้ออกแบบมา เพื่อแทรกซึมกลุ่มฝ่ายซ้าย
(พรรคแบล็กแพนเธอร์)
โดยเฉพาะพวกแบล็กแพนเธอร์ แล้วปราบปรามซะ
มันระบุไว้ในเอกสารของพวกเขาเองเลย
หลักๆ คือทำทุกอย่างที่ต้องทำ
ที่ทำให้ขบวนการพวกนั้นไร้ผล กำจัดทิ้ง
กลุ่มขั้วอำนาจเมื่อปี 1969
ทุกฝ่ายเชื่อว่าจะเกิดสงครามกลางเมือง
เพราะขบวนการฝ่ายซ้าย
(หมูตำรวจโสโครก ออกไปจากชุมชนเราซะ)
มีคนดังออกมาสนับสนุนแพนเธอร์ ระดมทุนให้ด้วย
(วอร์เรน บีตตี้)
มีบันทึกเมื่อเดือนพฤศจิกายนปี 68
ไม่ถึงปีก่อนเกิดฆาตกรรมเทต-ลาเบียงกา
(วันที่ 29 พฤศจิกายน 1968)
บันทึกของโคอินเทลโปร บอกว่า
"ในที่สุดเมื่อการปฏิวัติเกิดขึ้น
เราต้องทำให้คนดังเข้าใจ
ว่าพวกเขาจะโดนเรียงแถวพิงกำแพง พร้อมกับคนอื่นๆ ด้วย"
(จะถูกเรียงแถวพิงกำแพง)
แล้วเกิดอะไรขึ้น แปดเก้าเดือนต่อมา ชารอน เทตกับเจย์ ซีบริง
สองคนรวยระดับท็อปในวงการนั้น
ก็ถูกฆ่าในบ้านสีเหลือง
บ้านที่ตกเป็นเป้าสายตาอย่างมาก
ผมไม่อยากเชื่อว่าเรื่องนี้ถูกเตรียมการ
มาจากรัฐบาลกลาง
ผมคงไม่พูดถึงขั้นว่าเตรียมการ
เตรียมการฟังดูเหมือนวางแผนล่วงหน้า
ลงมือ แล้วค่อยกลบเกลื่อน
มันอาจจะแค่แมนสันได้รับ…
อิสระให้ทำตามอำเภอใจอยู่สองปี
มันอาจจะแค่นั้นก็ได้
(แบล็กแพนเธอร์ เป้าหมายเอฟบีไอ)
ย้อนแย้งดีนะ ก่อนที่เราจะรู้ว่าโคอินเทลโปร
กับเอฟบีไอจัดฉากใส่ความแบล็กแพนเธอร์
แผนของแมนสันก็คือใส่ความ คดีฆาตกรรมให้พวกแพนเธอร์
(พวกหมูไปตายซะ ฆาตกรรมลาเบียงกา 10 สิงหาคม ปี 1969)
(หมู ฆาตกรรมบ้านเทต 9 สิงหาคม ปี 1969)
(หมูการเมือง ฆาตกรรมฮินแมน)
หลายเรื่องที่ผมเจอเรื่อยๆ จนผมสงสัย
เรื่องหนึ่งก็คือ แน่นอน ลำดับเวลาที่ใกล้เคียงกัน
จากตอนที่คุณถูกจับ ถึงตอนเกิดเหตุฆาตกรรม
(วันที่ 9 สิงหาคม ปี 1969 ฆาตกรรมบ้านเทต)
อีกอย่างคือเลือดที่เขียนบนกำแพง
การที่มันเกิดขึ้นซ้ำถึงสามครั้ง
ครั้งแรกกับฮินแมน อีกครั้งที่เซียโลไดรฟ์ แล้วก็ลาเบียงกา
ผมเข้าใจว่าคุณอาจจะคิด ถึงความเชื่อมโยงของคดีพวกนี้
(บ็อบบี้ โบโซเลล์ ปัจจุบันรับโทษจำคุกตลอดชีวิต)
ผมคิดว่ามันก็สำคัญที่ เรื่องนี้ต้องถูกเจาะลึกถึงเบื้องหลังสุด
เบื้องหลังสุดๆ ของเรื่องนี้
ผมไม่สงสัยเลยว่า แรงจูงใจคืออะไร ไม่เลย สักนิด
ชาร์ลีเริ่มระแวงพรรคพวกตัวเอง
เขาอยากผูกมัดลูกน้อง โดยการพาไปก่อคดีร้ายแรง
นั่นคือแรงจูงใจที่แท้จริง
เขาก็เลยส่งเท็กซ์ วัตสัน
ไปฆ่าเทอร์รี่
(เทอร์รี่ เมลเชอร์)
เทอร์รี่เคยอยู่ที่เซียโลไดรฟ์
ตลอดช่วงที่ชาร์ลีรู้จักกับเขา เขาอยู่ที่เซียโลไดรฟ์
เขาไม่รู้ว่าเทอร์รี่ย้ายไปแล้ว
วัตสันถามว่า "ถ้ามีคนอื่นอยู่ที่นั่นอีกล่ะ"
ชาร์ลีก็เลยบอกให้เขาฆ่าใครก็ตามที่อยู่ที่นั่น
ด้วยความที่ไม่รู้ว่าเทอร์รี่ย้ายไปจากบ้านนั้นแล้ว
ทำให้คนอื่นห้าคนถูกฆ่า
(บทที่ห้า)
การไต่สวนชาร์ลส์ แมนสัน และหญิงสาวอีกสามคน
ที่ต้องข้อหาฆาตกรรมชารอน เทต และผู้อื่นอีกหกศพเมื่อฤดูร้อนปีก่อน
ในที่สุดก็เริ่มขึ้นวันนี้ในลอสแอนเจลิส
สิ่งที่เกิดขึ้นในห้องพิจารณาคดี มีความสำคัญมากมายมหาศาล
ถ้าในใจลูกขุนคนไหนยังสงสัย
ว่าแมนสันเป็นผู้นำแบบสเวนกาลี สำหรับผู้หญิงพวกนี้จริงหรือไม่
ความสงสัยนั้นก็หมดไปในห้องพิจารณาคดี
เพราะทุกครั้งที่เขาทำอะไร
เช่น เขาลุกขึ้นตะโกนใส่ผู้พิพากษา
ผู้หญิงสามคนก็จะทำตาม
วันหนึ่ง เขาเข้ามาโดยมีรอยกากบาทที่หน้าผาก
ที่เขาใช้มีดโกนกรีด
วันต่อมา ผู้หญิงสามคน ก็กรีดรอยกากบาทบนหน้าผากตัวเอง
ทุกคนในห้องพิจารณาคดีเห็นชัดเจน
ว่าแมนสันเป็นผู้บงการ
และควบคุมผู้หญิงพวกนี้ได้อย่างสมบูรณ์แบบ
คดีนี้กลายเป็นข่าวประหลาด ทั้งในประเทศและนานาชาติ
ได้รับความสนใจจากทุกคน ตั้งแต่ประธานาธิบดีนิกสัน
ไปจนถึงผู้สนใจในห้องพิจารณาคดี
ซึ่งทำการพิจารณาคดีนั้นอยู่
ทุกอย่างเป็นละคร ใช่ไหมล่ะ
ผลพวงอีกอย่างของการไต่สวนนี้ คือการรวมตัวกันอีกครั้ง
ของสมาชิกครอบครัวแมนสันที่ไม่ได้ติดคุก
ข่าวบรรยายว่าพวกเขา ใช้ชีวิตอันเต็มไปด้วยยาและเซ็กซ์
กับสิ่งที่คล้ายศาสนา ที่พร่ำสอนโดยชายคนเดียวที่ปกครองครอบครัวนี้
ด้วยอำนาจแห่งการโน้มน้าวที่พบได้ยาก
เหตุผลเดียวที่ยังมีความหมกมุ่น ทางวัฒนธรรมหลงเหลือในคดีนี้
ไม่ใช่เพราะดาราดังภรรยาผู้กำกับ ถูกฆาตกรรมอย่างสยดสยอง
ไม่ใช่เพราะคนที่ถูกฆ่ามีมากมาย
แต่เป็นเพราะประชาชนสนใจ กับการที่อดีตนักโทษตัวเล็กๆ
ทำให้คนเหล่านี้หลงใหลได้ขนาดนี้
เขายึดทรัพย์สินพวกเธอ เขาเปลี่ยนชื่อพวกเธอ
ที่แรนช์ห้ามมีนาฬิกา ห้ามมีหนังสือพิมพ์
ห้ามติดต่อโลกภายนอก
แล้วเขาก็จะให้ยาแอลเอสดี
คนเหล่านี้เสพยาแอลเอสดี ครั้งละหลายวันหลายคืน
ระหว่างเสพยา เขาก็จะพร่ำสอน และปลูกฝังปรัชญาของเขา
- อรุณสวัสดิ์ เช้านี้แดดดีนะ - อรุณสวัสดิ์
- ใช่ครับ - ใช่
วันนี้คิดจะทำอะไรข้างในครับ
- ทนายไม่ให้ผมทำอะไรเลย - ครับ
- ทนายจะจัดการเอง - มีแผนยังไงบ้างครับ
ไม่มีครับ
- ผมจะไปทะเลทรายนะ - ทะเลทราย
เขามีบุคลิกที่ดึงดูดมากๆ
เวลาเขาเดินเข้ามาในห้อง
เราแทบจะสัมผัสพลังที่ออกมาจากเขาได้เลย
เขาเป็นคนที่ฉลาดมากๆ
เขาอ้างไบเบิลได้แทบจะคำต่อคำ
เขาจะบิดเบือนให้สื่อความหมาย ที่เขาต้องการ เช่นฆาตกรรมก็ได้
(วิวรณ์ โดยนักบุญยอห์นอัครทูต)
วิวรณ์ 9 ในไบเบิล แมนสันบอกว่า
ตั๊กแตนที่บินขึ้นจากหลุมไร้ก้น จริงๆ ไม่ใช่ตั๊กแตน
แต่เป็นเดอะบีตเทิลส์
แล้วก็มีเกราะส่วนอกเป็นเครื่องดนตรี
นี่คือเดอะบีตเทิลส์ที่ว่าเหรอ
ใช่ครับ เดอะบีตเทิลส์นั่นแหละ
เมื่อเดอะบีตเทิลส์บินขึ้นจากหลุมไร้ก้น วันสิ้นโลกก็จะเริ่มต้นขึ้น
(เดอะบีตเทิลส์)
สมาชิกครอบครัวเขา เสพแอลเอสดีแล้วฟัง "เดอะไวต์อัลบั้ม"
แมนสันบอกว่า ในเพลง "แบล็กเบิร์ด" นกแบล็กเบิร์ดคือคนดำ
นกแบล็กเบิร์ดบินไป
ที่รอจะผงาดโผบินในช่วงเวลานี้
ที่บานลาเบียงกา เหนือประตูหน้าบ้าน ด้านในบ้าน
มีเขียนคำว่า "ผงาด"
เจ้าเพียงรอเวลานี้ เพื่อผงาดโผบิน
แล้วก็มีเพลงที่ชื่อ "พิกกี้ส์"
เห็นไหมพวกหมูตัวน้อย คลานอยู่ในโคลน
หมูสำหรับแมนสันและครอบครัว หมายถึงคนขาวชนชั้นบน ชนชั้นกลางช่วงบน
ในสายตามีอะไรขาดหายไป คงต้องทุบเตือนสติกันสักที
แล้วก็มีอีกเพลงในอัลบั้ม ชื่อ "เฮลเตอร์ สเกลเตอร์"
นั่นคือที่มาของชื่อการปฏิวัติของแมนสัน
ระวังเฮลเตอร์ สเกลเตอร์
มันลงมาเร็วมาก
เยส
ผมรู้ว่าทอม โอนีลคิดต่าง
แต่ผมเชื่อเต็มที่ ว่าแมนสันอยากเปิดสงครามเชื้อชาติ
นั่นคือแรงจูงใจในการฆาตกรรม
(แรงจูงใจฆาตกรรมบ้านเทต)
เขาหมกมุ่นกับความคิด เรื่องสงครามเชื้อชาติ เฮลเตอร์ สเกลเตอร์
(อัยการอ้างแมนสันหวังนองเลือด ประเด็นชาติพันธุ์)
พาดหัวข่าวตอนนี้เขียนว่า
แมนสันอยากก่อสงครามเชื้อชาติ
พอจะชี้แจงให้ชัดเจนกว่านี้ได้ไหมครับ
จะพูดแบบนั้นเพื่อให้ครอบคลุมก็ได้ครับ
ในใจแมนสัน คำว่าเฮลเตอร์ สเกลเตอร์หมายถึง
คนดำลุกฮือต่อต้านสถาบันคนขาว
แล้วฆ่าคนขาวแบบล้างบาง
ยกเว้นเขากับผู้ติดตาม
ที่ตั้งใจจะหนีจากเฮลเตอร์ สเกลเตอร์
ด้วยการไปทะเลทราย ไปอยู่ที่หลุมไร้ก้น
อย่างน้อยเขาก็บอกครอบครัวแบบนั้น
เขาได้ส่วนใหญ่ในนี้มาจากวิวรณ์ 9
ซึ่งเป็นเล่มสุดท้ายในพันธะสัญญาใหม่
ปรัชญาอื่นๆ บางส่วนก็มาจากเดอะบีตเทิลส์
เขาเป็นแฟนตัวยงของเดอะบีตเทิลส์
ผมยอมรับว่านี่มันแปลกและพิลึก
แต่คดีฆาตกรรมเหล่านี้ก็ประหลาดมากๆ
และพิลึกมากๆ เช่นกัน
เราคงไม่เจอแรงจูงใจแบบทั่วๆ ไป
ในคดีฆาตกรรมที่พิลึกและประหลาดขนาดนี้
เราต้องระลึกไว้ด้วย
คุณจะบอกว่าเรื่องเฮลเตอร์ สเกลเตอร์
จากวินซ์ บูกลิโอซีไม่เป็นความจริงเหรอ
คุณแย้งแบบนั้นได้ยังไง
เพราะผมไม่เชื่อไง
(เฮลเตอร์ สเกลเตอร์)
ตอนแรกผมก็เชื่อนะ
ผมอ่าน "เฮลเตอร์ สเกลเตอร์" ครั้งแรก หลังจากที่มันลงนิตยสาร
หนังสือขายดีที่เปิดเผย ทุกรายละเอียดจริงอันนองเลือด
(เรื่องราวที่คุณ…)
ผมอยากเจอบูกลิโอซีมากๆ
ผมไม่อยากเชื่อเลย ว่าเขาจะให้เวลากับผมเยอะขนาดนี้
เราอยู่ด้วยกันหกชั่วโมงตอนเจอกันครั้งแรก
แต่ก็อีกหลายสัปดาห์ หลายเดือนต่อมา
กว่าผมจะเริ่มเจอช่องโหว่ในเรื่องเล่าของเขา
ผมก็ย้อนไปถามเขาว่า "วินซ์ ผมไม่เข้าใจจุดนี้
หรือจุดนั้น หรืออีกจุดด้วย"
เขารู้ว่ายิ่งเขาเสนอรูปคดีได้น่าตื่นเต้น
หนังสือของเขาก็จะยิ่งขายดี
ทำไมลูกน้องเขาถึงไม่เชื่อเรื่องเหลวไหลนี้
ผมคิดว่าพวกสาวๆ อาจจะเชื่อเรื่องเฮลเตอร์ สเกลเตอร์
พวกเธออาจจะทำเพราะชาร์ลีเล่าเรื่องนั้นให้ฟัง
ถ้าเป็นอย่างนั้น
เขาก็ล้างสมองให้พวกเธอเชื่อได้สำเร็จ
แต่ผมก็ไม่เชื่อว่าว่าชาร์ลีทำไปเพราะเหตุผลนั้น
ผมเชื่อว่ามีแรงจูงใจอื่น มีเหตุผลอื่น
ผมพยายามสืบหาว่าทำไม
(บ็อบบี้ โบโซเลล์)
บูกลิโอซีรู้ว่าความจริงคืออะไร แต่เขาไม่ได้เปิดเผย
มันไม่ใช่เพื่อก่อสงครามเชื้อชาติ อย่างที่บูกลิโอซีตั้งทฤษฎีไว้
(เฮลเตอร์ สเกลเตอร์)
เขารู้ว่าความจริงคืออะไร
เขารู้ว่าแมนสันพูดถึงเรื่องพวกนั้น
มันเป็นเรื่องเล่ารอบกองไฟ ซึ่งมันก็แค่นั้น
แต่มันไม่ได้เกี่ยวอะไรกับคดีฆาตกรรม
เจตนาของเขาตั้งแต่แรก
คือการทำสิ่งที่เขาทำ
เขียนหนังสือ ทำเงินไม่รู้กี่ล้านดอลลาร์จากหนังสือนั่น
แล้วหากินกับมันไปตลอดชีวิต
และขายลิขสิทธิ์ทำหนัง
(หนังซีบีเอส "เฮลเตอร์ สเกลเตอร์")
ซึ่งนั่นคือสิ่งที่เขาทำ
นักเขียนของเขานั่งอยู่ในห้องพิจารณาคดี
จดบันทึกไปเขียนหนังสือ ที่พวกเขากำลังเขียนกันอยู่แล้ว
ระหว่างที่กำลังไต่สวนชาร์ลีกับผู้หญิงสามคนนั้น
(เฮลเตอร์ สเกลเตอร์)
เขาต้องเอาผิดให้ได้
เขาอยากนำเสนอตัวเองในหนังสือเล่มนั้น
เป็นอัศวินม้าขาวปกป้องประชาชนอเมริกา
เฮลเตอร์ สเกลเตอร์แปลว่าความสับสน
สิ่งที่เราอยากจะทำตั้งแต่แรกคือบอกความจริง
แต่ทนายไม่ยอม เพราะพวกเขาอยากขายหนังสือ
เราแค่อยากบอกความจริง แต่พวกเขาไม่อยากให้ความจริงปรากฏ
เพราะความจริงใช้เขียนหนังสือไม่ได้
มันทำเงินก้อนโตไม่ได้
มันขายความบ้าคลั่งพวกนี้ไม่ได้
มันขายความกลัว ความระทึกสุดขีดให้ใครไม่ได้
โลกของฉันเป็นโลกที่เศร้าหมอง
เคยคิดบ่อยๆ ว่าจะโทษใคร
ฉันมันคนโง่ในโลกที่บ้าคลั่ง
(25. มายเวิลด์)
มีแต่กรอบ ไม่มีรูปในนั้น
ทุกคนบอกฉันทั้งโง่ทั้งบ้า
เอาแต่จ้องท้องฟ้ายามราตรี
สองแขนโอบต้นไม้
แมนสันกับสามสาว ไม่ได้แก้ต่างในการไต่สวนเลย
แมนสันขึ้นให้การอยู่หนึ่งชั่วโมง โดยที่คณะลูกขุนไม่อยู่
ผู้พิพากษาก็ถาม "คุณอยากให้การต่อหน้าคณะลูกขุนไหม"
แมนสันบอกว่า "ไม่ ผมได้พูดสิ่งที่อยากพูดแล้ว"
(วันที่ 25 มกราคม ปี 1971)
ใช้เวลาพิจารณา 42 ชั่วโมงครึ่ง
ก่อนที่คณะลูกขุนจะส่งข่าวว่าบรรลุคำตัดสินแล้ว
สามสาวที่ถูกไต่สวน ซูซาน แอตกินส์, แพทริเชีย เครนวิงเคิล
และเลสลี่ แวน ฮาวเทน ยิ้มและพูดคุยกัน
ชาร์ลส์ แมนสันก็ยิ้มและลูบเครา
แล้วคำตัดสินก็ถูกอ่าน
ในข้อหาฆาตกรรมชารอน เทตและเจย์ ซีบริง
จำเลยทุกคนมีความผิด ฐานฆาตกรรมโดยไตร่ตรองไว้ก่อน
ในข้อหาฆาตกรรมอบิเกล โฟลเจอร์ และวอยเชค ฟรายคาวสกี้
ผิดฐานฆาตกรรมโดยไตร่ตรอง
ในข้อหาฆาตกรรมสตีเวน แพเรนต์ ผิดฐานฆาตกรรมโดยไตร่ตรอง
เสมียนศาลยังอ่านต่อ
ในข้อหาฆาตกรรมโรสแมรี่และลีโน่ ลาเบียงกา
ผิดฐานฆาตกรรมโดยไตร่ตรอง
แมนสันตะโกนใส่คณะลูกขุน "พวกคุณต่างหากที่ผิด"
"เรายังไม่มีโอกาสได้แก้ต่างเลย"
คุณอยากเจอการไต่สวนแบบนี้อีกไหม
ผมก็เป็นนักรบในห้องพิจารณาคดีนะ
ผมชอบการไต่สวน
ผมชอบความตื่นเต้น ความดราม่า
ผมรู้สึกเป็นเกียรติมากที่สำนักงานเลือกผม
ให้ทำหน้าที่ในการไต่สวนครั้งใหญ่ขนาดนี้
ผมคิดว่าถ้าย้อนไปได้ ผมก็คงรับงานนี้อยู่ดี
ถึงแม้ว่าการไต่สวนนี้จะสร้างปัญหา
ที่ผมไม่เคยคาดคิดมาก่อนก็ตาม
นี่แหละค่ะการไต่สวน
แปดเดือนที่อัยการเบิกพยาน
(แซนดร้า กู๊ด)
จนเอาผิดกับพวกเขาได้ คุณคือรายต่อไป
พวกคุณทุกคน
คุณจะทำยังไง
การปฏิวัติกำลังจะมาถึงในไม่ช้า
จากนี้ไปคุณจะทำยังไง ตอนนี้คุณจะทำยังไงต่อ
เราจะอยู่ตรงนี้จนกว่าชาร์ลีจะออกมา
- ดูเหมือนจะไม่มีวันนะครับ - เขาจะออกมาค่ะ ทุกคนจะได้ออกมา
การปฏิวัติกำลังจะมาถึง พวกคุณได้พิพากษาตัวเองแล้ว
(บทที่หก)
(สะกดจิต)
เขารู้วิธีล้างสมองเด็กเหล่านี้ได้ยังไง
ในเวลาไม่ถึงปี
ใช่ เขาเป็นนักต้มตุ๋น แต่ทุกคนที่รู้จักเขาในเรือนจำ
และทุกคนที่รู้จักเขา ก่อนจะกลายเป็นชาร์ลี แมนสัน
บอกว่าเขาเป็นตัวตลกสำหรับทุกคน ไม่มีใครเชื่ออะไรเขาจริงจัง
เขาได้คนคอยช่วย
แต่ความช่วยเหลือมาจากไหน
คุณกำลังจะสื่อว่าแมนสันเป็นหุ่นเชิด
ผมจะสื่อว่ามันเป็นไปได้
เขาเป็นเครื่องมือของรัฐ
(หน่วยปฏิบัติการพิเศษ)
ไหนจะมีโคอินเทลโปร เคออส
เอ็มเคอัลตราอีก
(โปรเจกต์เอ็มเคอัลตรา)
ที่ย้อนแย้งคือวินซ์เป็นคนทำให้ผมสืบทางนี้
เขาเขียนไว้จริงๆ ว่า "เขาเรียนมาจากในเรือนจำหรือเปล่า"
"หรือเป็นสิ่งที่เขาเรียนมาจากนอกเรือนจำ"
"คุณสมบัติใดที่จับต้องไม่ได้ ที่เขาค้นพบ
เพื่อใช้ควบคุมจิตใจของคนเหล่านี้
เปลี่ยนพวกเขาให้เป็นปีศาจ"
(ครอบครัว)
เขามีอย่างน้อย 30 คน ที่ยอมทำทุกอย่างที่เขาบอก
แล้วเขาก็รู้วิธีค้นหา
ตัวกระตุ้นในจิตใต้สำนึกคนเหล่านั้น
ที่ทำให้พวกเขาฆ่าคนตายได้
เขาบอกว่า "คนเหล่านี้อาจไม่ได้ฆ่าใคร ถ้าไม่เคยพบกับแมนสัน"
เป็นหนึ่ง…
ในหุบเขานี้ เธอจะเจอฉัน
เธอนำมาแต่ความเพียบพร้อม
คุณมีทฤษฎีของตัวเองไหม ว่าแมนสันทำให้เท็กซ์ วัตสัน
กับผู้หญิงเหล่านี้ก่อคดีได้ยังไง
แมนสันชอบการสะกดจิตมากๆ
เขาหลงใหลลัทธิไซเอนโทโลจี
เขาอยากเรียนรู้วิธี…
ไม่ใช่แค่ควบคุมจิตใจตนเอง แต่ควบคุมคนอื่นด้วย
ยามีส่วนสำคัญที่สุด
มันเปิดใจคนให้รับฟังคำแนะนำ
แมนสันคอยเทศน์อยู่ตลอดเวลา
หลังมื้อค่ำทุกคืนเขาจะจัดเทศนา
เกี่ยวกับสงครามเชื้อชาติ
เฮลเตอร์ สเกลเตอร์
ฆาตกรรมไม่ผิด
คนพวกนี้ตัดขาดจากโลก
พวกเขาไม่ได้มีคนปกติให้คุยด้วย
ไม่มีใครบอกว่านี่มันบ้า
ถ้าผมพูดผิด แก้ให้ด้วยนะ
แต่อยู่ดีๆ แอลเอสดีก็เป็นไปได้ว่าจะเป็นสาเหตุ
ของพฤติกรรมที่พิลึกมากๆ
สำหรับผม พฤติกรรมไม่ได้สำคัญขนาดนั้นด้วย
แต่เป็นการเปลี่ยนแปลงความคิด บุคลิกภาพ
กับการที่คนในกลุ่มที่เราพูดถึง ไม่ใช่แค่ทำตัวแปลก
พวกเขาเปลี่ยนมุมมองโลกไปเลยโดยสิ้นเชิง
กับภาพที่พวกเขามองโลก
แมนสันทำให้เด็กพวกนี้ ทิ้งความรู้สึกผิดชอบชั่วดีโดยสิ้นเชิง
รวมถึงจริยธรรม จนเชื่อว่าความชั่วร้ายไม่มีอยู่จริง
มันปลูกฝัง มันฝังแน่นอยู่หลายปี
พอพวกเธอออกจากวงของแมนสัน มาเข้าเรือนจำแล้ว
คนที่ต้องโทษ และได้รับโทษจำคุก
ก็ต้องใช้เวลาหลายปี กว่าจะเลิกแบบแผน ลบโปรแกรม ทิ้งแมนสันไปได้
ซูซาน แอตกินส์บอกว่า "ฉันยังเอาเขาออกไปจากหัวไม่ได้เลย"
"ฉันเอาเขาออกไปจากหัวไม่ได้"
"ความคิดของเขาคือความคิดของฉัน"
"ฉันพยายามเต็มที่แล้ว ฉันเอาชาร์ลีออกไปจากหัวไม่ได้"
มันมีชีวิตโลดแล่นอยู่ในหัวฉัน แค่พูดถึง
ฉันก็นึกได้เลยว่าฉันหลงไปไกลมากจนกู่ไม่กลับ
ถึงฉันจะอยากวิ่ง จะอยากหนี ฉันก็ทำไม่ได้
เหมือนฉันติดอยู่ในสิ่งที่ฉันควบคุมไม่ได้เลย
ฉันไม่มีสิทธิ์เลือกอะไรเลยกับสิ่งที่เกิดขึ้นในนั้น
ฉันเป็นเหมือนเครื่องมือในมือของปีศาจ
นี่คือคำบรรยายเดียวที่ฉันคิดได้
แมนสันใช้แอลเอสดี เปลี่ยนบุคลิกคน แล้วปลูกฝังไว้อย่างนั้น
ทำให้บุคลิกนั้นอยู่ถาวร หลังจากหมดฤทธิ์ยาแอลเอสดี
ซึ่งก็อยู่ในจุดประสงค์ของทุกการวิจัยแอลเอสดี
สำหรับนักวิทยาศาสตร์เอ็มเคอัลตรา
- นี่ จ่า หยุดก่อน ทำอะไร… - ไม่ๆ เอ็ด เงียบก่อน
นั่งเงียบๆ แล้วให้ความร่วมมือซะ
ครับผม
เอ็มเคอัลตรา ผมไม่รู้จะคิดยังไงกับมันดีเลย
มันดูเหมือนพวกเขา อยากบรรลุเป้าหมายบางอย่าง
ความคิดที่จะสร้างสายลับแมนจูคือความฝัน
แต่พวกเขาเคยใกล้เคียง กับการทำให้เป็นจริงไหม
ผมไม่คิดอย่างนั้นนะ
(หลุยส์ โจลีออน เวสต์)
ผมมีรายงานถึงซีไอเอของจอลลี่ เวสต์
ว่าเขาได้หาวิธีสับเปลี่ยน
ความทรงจำจริง กับความทรงจำปลอมได้สำเร็จแล้ว
(อาจถูกใส่แทนที่ได้สำเร็จ)
แล้วเขาก็ใช้แอลเอสดี การสะกดจิต และยาไม่ทราบชื่อตัวอื่นๆ
แปลว่านั่นก็สำเร็จ
(จะถูกลบออกไปในผู้เข้าทดลองที่เหมาะสม)
ถ้าเป็นจริง
มันก็เป็นเอกสารที่สำคัญมากพอ
ถึงขั้นที่ตอนซีไอเอถูกสั่งให้เปิดเผยทุกอย่างที่มี
พวกเขาได้สรุปการทดลอง โดยตัด…
เรื่องฝังความทรงจำปลอมให้คนได้สำเร็จ
โดยที่เจ้าตัวไม่รู้
ถ้าพวกเขาตัดเรื่องนี้ออกไป
ทั้งที่เป็นจุดสำคัญมากๆ ในเป้าหมายของเอ็มเคอัลตราล่ะ
เปลี่ยนความทรงจำจริงเป็นปลอม
งั้นพวกเขาปิดบังอะไรเราอีก เราจะไม่มีวันรู้เลย
(ดร. หลุยส์ "จอลลี่" เวสต์)
เขาอาจจะโกหกก็ได้
แต่เขาก็ได้รับทุนจากซีไอเอมาตลอด อย่างน้อยจนถึงยุค 1960
ทั้งหมดนี้หมายความว่ายังไง ผมบอกตรงๆ เลยว่าผมไม่รู้
ผมจะควบคุมจิตใจคุณได้ยังไง ผมจะทำให้คุณเป็นหุ่นยนต์ได้ไหม
คุณควบคุมจิตใจผมได้ไหม ทำให้ผมเป็นหุ่นยนต์ได้ไหม
เลสลี่ แวน ฮาวเทนอยู่กับหลายคนมาก่อนผม
เธออยู่กับแม่เป็นคนแรก
เธอเคยอยู่กับพ่อ อยู่กับผู้ปกครอง อยู่กับโรงเรียน
เธออยู่กับช่องทีวี เธออยู่กับกองถ่ายหนัง
แต่คุณจะมาบอกว่า "แต่คุณมีอิทธิพลเหนือเธอ"
แน่นอน ผมมีอิทธิพลเหนือเธอ
ผมมีอิทธิพลเหนือทุกคนที่ผมเจอ
แต่ไม่ได้แปลว่าผมกำกับให้เธอเป็นอย่างที่เป็น
ผมไม่ได้เผาบ้านคุณ
ลูกใจแตกเองอย่ามาโทษผม
คุณต่างหากที่เลี้ยงลูก คุณตั้งโปรแกรมลูกคุณมา
คุณสร้างลูกขึ้นมา
เหตุผลที่คนดูละคร
ก็เพราะอยากรู้ความจริงที่อยู่เบื้องหลัง
ไม่งั้นพวกเขาก็คงเบื่อตาย
ตัวเอกมีความลับอะไร
จริงๆ เกิดอะไรขึ้นกันแน่
แต่ในเรื่องแต่ง เราวางโครงเรื่อง ให้เจอทางออกได้เสมอ
แต่ในชีวิตจริง
ครับ ไม่ได้
เราทำไม่ได้
หนังสือเล่มนี้ถึงชื่อ "เคออส" ไง
- ใช่ - มันโกลาหล
มันมีอะไรหลายอย่าง หลายเส้นมากๆ
ปัญหาเจาะจงของเรื่องนี้
คือผู้คนหลงใหลไปกับ…
จินตนาการ
พวกเขาไม่อยากฟัง ว่าเรื่องราวมันธรรมดาแค่ไหน
ว่าจริงๆ ชาร์ลีไม่ใช่จอมบงการ
เพราะเพ้อด้วยความระแวง
เพราะคำนวณผิดพลาด
มันเป็นแค่…
ความผิดพลาดซ้ำแล้วซ้ำเล่า
ถ้าคุณได้รู้สิ่งที่ผมรู้ตอนนี้ เกี่ยวกับ…
ความคิดอาชญากร
คนชอบแผนสมคบคิด
ใช่ ชอบจริงๆ
พวกเขาอยากให้มันซับซ้อนกว่าความเป็นจริง
แล้วมันก็ยากมากที่จะเตือนสติคนจากเรื่องเพ้อฝัน
นี่
คุณรู้จักมารยาทบ้างไหมเนี่ย
- ชาร์ลี ผมมีมารยาทมากๆ นะ - โอเค แล้วรู้จักให้เกียรติคนอื่นหรือเปล่า
ให้เกียรติคุณเหรอ ชาร์ลี
- คุณไม่มีสิทธิ์มาขอให้ผมให้เกียรติ - ผมเพิ่งทำหนังดีๆ ให้คุณไปนะ
แล้วคุณได้อะไรล่ะ มันได้…
หนังทำให้คนได้เห็นคุณ
งั้นคุณก็ไม่ได้เห็นผมเป็นอะไรเลย
นอกจากสิ่งที่ใจคุณต้องการให้เป็นสินะ ซึ่งมันคืออะไรล่ะ
- ชาร์ลี ถ้าคุณฆ่าคนเก้าศพ… - ถ้าผมฆ่าคนเก้าศพเหรอ
คุณก็กู่ไม่กลับ
ผมไม่เคยต้องโทษข้อหาฆ่าคนเก้าศพ
- ถ้าไม่มีคุณ พวกเขาจะตายไหมล่ะ - หมายความว่าไง
ถ้าไม่มีผม โลกก็หายไปแล้ว
ถ้าไม่มีผม พวกคุณทุกคนก็หายไปแล้ว
คำบรรยายโดย วรากรณ์ จันทา